text:
Bisiñanan a keha cu musica tabata mucho duro
ORANJESTAD (AAN): Na central di polis, diadomingo algun minuut pasa di mei anochi a drenta informe, cu den Caya Jose Geerman na un residencia musica masha duro tabata worde toca.
Debi cu esaki tabata causa molester y tambe tabata stroba trankilidad di esnan den vecindario, a dirigi patruya encarga cu distrito San Nicolas pa bay atende e famia. Na e direccion enberdad musica tabata basha bay gol y polis a atende e señora naci na Jamaica inicialnan A.J. di 52 aña.
Pa hustifica e motibo tras di musica fuerte, e muher a splica polis cu ta un tradicion ora cu un paisano fayece, 9 dia largo tur anochi prome cu entiero tuma lugar mester toca musica duro celebrando asina biba di e defunto.
E dia en cuestion ta e ultimo anochi cu esaki ta worde celebra. Polis a bisa e señora cu mester a baha e musica. E señora a dicidi di paga e aparato, pero den mesun rosea el a bisa polis cu tur famia cu ta presente e no sa ki ora nan ta bay cas.
E miembronan di e patruya a pone e centralista encarga cu Central di polis na altura di e asistencia atendi.


c: text/html

text:
ORANJESTAD(AAN):Diesun hoben di diferente instituto academico na Aruba a wordo scogi pa participa den un proyecto piloto, iniciativa di Prome Minister di Aruba mr. Mike Eman, pa realisa un biahe pa Washington D.C. cu e meta pa cera conoci cu e nacion Mericano, su servicio civico riba cual su fundeshi ta basa. E grupo di hoben a bolbe Aruba entusiasma y inspira pa pone den practica loke cu nan siña y experiencia. Un di e hobennan aki ta Thyson Lopez, kende ta haya e experiencia uno inolvidabel. El a splica cu nan a cera conoci cu e accion civico cu un persona por tuma, y cu no necesariamente tur iniciativa semper mester bini di Gobierno. Boluntarionan tambe por haci un diferencia, via di organisacionnan. Pues aspectonan importante cu por haci door di esunnan den sociedad pa bira un pais igual pa tur hende.
E hobennan tambe a bishita sede di Minister Plenipotenciario na Washington, Sra. Jocelyne Croes. E funcionarionan di Embahada Hulandes a splica tur loke nan ta haci pa yuda crea partnernan pa Madre Patria.
Di su banda, e Minister Plenipotenciario di Aruba ta presenta trabounan pa yuda crea contactonan y traha na interes di Aruba specificamente. A papia di desaroyonan sostenibel pa futuro, cu a impact’e asina hopi cu el a dicidi cu e lo sigui cu su estudio riba “International Sustainable Development” pa yuda crea solucionnan pa problemanan cu tin den comunidad.
E conocemento adkiri na Washington a mustra nan con pa implementa nan conocemento den comunidad, entre otro entrena hobennan pa bira critico, expresa nan opinion, pa sinti mas participacion den comunidad pa crea un cambio.
Vicky Tromp, jeugd consulent di Parlamento Hubenil, tabatin masha palabra di elogio pa e iniciativa di Gobierno di Gabinete Mike Eman. Y ta kere cu mester sigui inverti den hobennan, den enseñanza y proyectonan manera e biahe organisa pa Washington D.C. E funcionario a bisa cu e ta kere masha hopi den hoben, cu nan por tin hopi iniciativa y ta innovativo. “Mi ta masha contento cu e hobennan, principalmente e tres hobennan di Parlamento Hubenil, a haya e chens pa ta den e delegacion. Mi ta sigur cu nan lo haci un diferencia y hiba e conocemento pa nan coleganan y otro hobennan ey ‘fo den comunidad,” e funcionario a bisa.
E programa den cual e hobennan di Aruba a participa, segun Vicky Tromp, ta siña nan tur loke cu tin ey ‘fo, kico ta e conocemento cu nan a adkiri na Merca y trece bek pa Aruba pa comparti cu otronan di nan mesun generacion. “Hobennan por trece cambio pa Aruba,” el a finalisa bisando.
Indira Chang, un di e hobennan cu a participa den e proyecto piloto, a bisa den e presentacion cu “e experiencia tabata unico. Cada un di nos a wordo inspira pa sirbi otro, den cualkier manera y na diferente nivel. Pa bin Aruba bek y sirbi pueblo riba cada un di nos terenonan,” el a bisa.
Na a topa hopi persona durante e biahe aki realisa pa Washington, pero loke a hala su atencion ta cu cada un di e personanan aki tin un vision. Y esaki ta loke su persona como docente lo kier hinca den su studiantenan: si bo tin un vision , bo por crea cosnan bunita., cosnan grandi.

robotstxt: allowed

filter: keep


text:
Huidige artikelen
woensdag 25 maart 2015 - Dia 30 di april proximo ta bira e ultimo dia pa entrega 'verzamelloonstaat' y 'verzamelstaat opgaaf derden' di aña 2014
No tin mester di haci peticion pa prolongacion di termino
ORANJESTAD – Departamento di Impuesto ta participa cu ta prolonga e termino pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2014. E fecha final pa entrega e listanan tawata 31 di maart 2015 pero esaki a cambia awo y ta bira 30 di april 2015. E prolongacion di termino aki ta conta automaticamente pa tur cliente. Pues no tin mester di entrega un peticion pa prolongacion di termino.
Gerencia di Departamento di Impuesto
25 di maart 2015


text:
Organisacionnan den Universidad di Aruba cu reconocimento special
Preparacion pa un bida profesional ta encera mas cu djis un estudio academico. Actividadnan extra curricular, dirigi pa propio studiantenan ta brinda un base mucho mas amplio pa un formacion mas completo posibel. Pa e motibo aki tambe, Universidad di Aruba (UA) ta orguyoso di e organisacionnan estudiantil cu ta activo y ta contribui na e comunidad universitario di Aruba.
Tres organisacion a haya reconocimento special, esta Circle K di Universidad di Aruba, Toastmasters Club di Universidad di Aruba y tambe Studentenraad di Universidad di Aruba (SUA).
Pa Presidente di e Colegio di Comisarionan di Universidad di Aruba, esta Juri Nicolaas, e tabata un honor di por a traha di serca cu e organizacion importante aki, cu ta representa interes di cada studiante di e instituto academico. A tuma tempo pa por a lanta SUA, pero unabez cu e conseho di studiante aki a bira un realidad, no tabatin nada cu a par’e di a bira un stem determinante pa cada studiante, di cada facultad. E obhetivo di SUA ta pa atende cu diferente asunto cu ta concerni studiantenan pa medio di representacion den tur reunion di facultad y comparti ideanan concreto pa hisa calidad di e trayectoria educativo na UA.
Presidente di e Colegio di Comisarionan di Universidad di Aruba, Juri Nicolaas tabatin particularmente palabranan di elogio pa SUA cu ta representa interes di cada studiante. “Nos ta maneha e presion pa percura cu e instituto ta keda funciona y mira cu satisfacion y orguyo, tur e reconocimentonan cu a keda presenta.” Tanto Thode como Nicolaas a reconoce e organizacion como uno vibrante cu ta un partner crucial. Y SUA ta activo henter aña. Banda di ta tene contac-to regular cu dirigencia di Universidad di Aruba, a tene eventonan social, deportivo y a logra pa reparti e pago pa atende Universidad den dos biaha. Esaki particularmente despues cu a aumenta e prijs. E meta principal di SUA sinembargo ta keda pa uni tur studiante, tur facultad pa hunto haci di Universidad di Aruba, un comunidad uni.
Y SUA tambe tabata instrumental den establece e Toastmasters Club di Universidad di Aruba (TCUA). Y TCUA mesora a bira un exito grandi. Ta trata di un organizacion internacional pa debate publico y liderazgo. Y awor, TCUA ta para riba su mes, cu un participacion grandi, unda studiantenan ta haya oportunidad pa practica pa hiba nan debatenan den tanto e idioma Ingles como Hulandes, y traha riba nan abilidadnan di lider.
Finalmente, Thode a honra e organizacion Kiwanis Circle K di Universidad di Aruba. Kiwanis Circle K di Universidad di Aruba ta patronisa pa Kiwanis Club di Palm Beach. Circle K ta traha cu e mesun meta cu e club di servicio Kiwanis, unda ta enfoca riba servicio comunitario, sosten na comunidad pa medio di participacion directo y/of recaudacion di fondo.
Tur tres organizacion a demostra di por agrega mucho mas contenido na e bida academico y ta yuda na e formacion completo di un studiante, miembro di e comunidad di Universidad di Aruba y miembro di comunidad di Aruba.
E representantenan di SUA ta, Toastmaster Club di Universidad di Aruba y Circle K, respectivamente Tian Xie, Gabriel Boekhoudt y Kayla Haakmeester a ricibi e plakaatnan y premionan, y a expresa nan compromiso pa sigui traha na interes di nan organizacionnan y tur studiante di Universidad di Aruba.
Correcion: Den e articulo anterio, nos kier a informa pueblo en general cu e premio ricibi pa Sra. Nurienne Helder di e programma di FAS-OGM ta e RBC–SETAR award. Nos disculpa di no a mentiona tur dos di nos distinguido sponsors.
Info | Contact
Pa mas informacion por busca den e alfabet menu riba homepage: [University of Aruba] of por tuma contacto cu: [University of Aruba].Scroll To Top


text:
Polisnan di distrito 1 a tene un walkout pa evita e situacion di mal holor dañino paden di e warda!
Polisnan cu ta na warda di Playa a dicidi di walkout. Esaki tabata e prome informe cu a ricibi diahuebs merdia ora cu a mira un cantidad di polis para of sinta pafo di sede di Polis.
E situacion na Warda di Polis na Playa ta algo cu tin nan preocupa pa basta tempo caba.E polisnan ta mal contento debi cu tin un situacion fastioso na e warda cu nan no por haci nan trabao manera mester ta. Ta un situacion cu nan no por cumpli cu nan deber.Patruyanan ta sali ora tin mester, pero e situacion paden ta uno molestoso y nan tabata para pafo.
Tin di compronde cu ta haciendo algun flietmento den e edificio y e holor ta insoportabel pa cual nan a dicidi sali pafo, pa asina mustra nan mal contento cu e situacion aki no ta agradabel pa nan traha.
Vice presidente di SPA, Omar de Kort ta conta cu nan a haya un yamada algo prome cu 11’or, cu Total Cleaning ta haciendo algun trabao di limpiesa den e edificio. E coleganan a cuminsa haya iritacion den nan garganta, nan wowo tabata pica tambe. A base di esey a presenta na e sitio pa analisa e situacion.
“Nos no por papia di un walkout.” De Kort a splica cu Total Cleaning a yega di haci un limpiesa similar, faltando algun local. A planea e limpiesa, cu a pone e ora cu nan a saca e patruyanan pa traha na otro districto. Esta e patruya di Playa ta bay sinta den un otro districto pa atende e meldingnan di Playa. Den e caso aki esey no a tuma luga, pa un of otro motibo a lubida di avisa tempran cu esaki ta bay sosode, of a subestima e situacion cu tin den e edificio aki.
Na finalista e sindicalista a bisa cu “e deber di polis no a keda perhudica. Manera ya indica, no por yam’e un walkout. E coleganan a sali for di e edificio pa nan salud. No ta un walk out oficialmente. E ta mas tanto pa evita cu nan keda den e ambiente malo eynan, cu nan a bay sinta pafo. Naturalmente e sindicato ta sostene nan den esey tambe.”
NO TA PROME BIAHA
Antes e situacion aki tabata banda pazuid. E situacion ta keda cada biaha mesun cos, pasobra no ta bin un cambio den sistema di airco, etc. A papia cu e personal di Total Cleaning y a splica cu tin cierto cambionan mester tuma luga den e edificio pa evita e acumulacion di schimmel por afecta e sistema di airco.
PLANES
Segun de Kort oficialmente nan no tin mucho informacion si tin planes. Algun luna pasa tabata papia di mucha e warda di Playa pa Brown Building na Wayaca. Sinembargo esaki ta den preparacion ainda. No sa pakico ta tardando tanto, pero probabilidad ta pa bay na e edificio ya menciona. No sa si con e edificio ta, pa loke ta schimmel etc.
Pa loke ta e mudamento actual esaki ta algo temporario. Loke nan ta haciendo ta entre awe y mañan diabierna. Ya pa diasabra ta asumi cu tur cos ta limpi, cu e polisna por sigui traha bek for di e edificio en cuestion.


text:
ORANJESTAD, Aruba - 12 di October 2016: Similar na e Metanan di Desaroyo Sostenibel di Nacionnan Uni cu ta conta pa tur nacion; Digicel ta cla pa, for di awo caba, no laga ningun hende atras. Como un compania di comunicacion y entretenimento cu ta opera den henter Caribe, Centro America y Pacifico Asiatico, e obhetivo di Digicel ta pa conecta hende cu experiencianan superior y ora cu ta trata di nos comunidadnan, sigura cu e ciudadanonan por beneficia di nan presencia eynan.
E vision Digicel ta pa yuda crea un mundo caminda ningun hende ta keda atras. Un mundo caminda ningun hende ta keda atras ta zona bon, berdad? Imagina con esey lo mustra pa Aruba! Imagina un Aruba cu un economia diverso y vibrante caminda multiple industria ta florece cu trabounan cualifica y caminda trabounan ta abundante y varia; imagina un Aruba cu ta funciona manera e Silicon Valley di Caribe; imagina un Aruba cu ta sirbi como e porta di entrada pa negoshi na Merca, Latino America y Europa. Esey ta e vision cu Prome Minister di Aruba ta trahando riba dje, esta pa crea prosperidad sostenibel, un asunto cu ta zona emocionante, berdad? Sigur cu si!
Sinembargo, awendia hopi di esaki lamentablemente no ta posibel dor di e ‘status quo’ actual. Di kico nos ta papiando? Nos ta papiando di conectividad. Puro y simpel. Y den e caso di Aruba, e falta di opcion den e tereno aki!
Ta un hecho comproba cu ora ta papia di habri caminda pa crecemento economico, conectividad ta di maximo importancia. Un sin fin di estudionan ta cita un co-relacion directo entre penetracion di broadband y e crecemento di GDP y inversionistanan stranhero directo ta cita conectividad den nan 5 rekisitonan mas importante ora busca un pais pa inverti.
Den e Aruba di awendia, nos ta depende riba un compania so pa nos infrastructura di comunicacion fiho y e compania ey ta Setar. Ta un hecho conoci cu ora un compania tin competencia den un mercado, esey ta push’e pa mehora su desempeño. Mas importante ainda, den e mundo conecta di awendia, e dependencia riba un compania so (y e falta di capacidad pa adapta y e asina yama “redundancia”, of den palabra simpel, back-up) ta laga nos mustra manera un pais cu ta expone na riesgo.
Digicel ya caba a demostra con competencia por beneficia clientenan dor di loke nos a haci den e tereno di telefon celular. Awo nos ta puntrando pa un oportunidad similar den e mercado di telefon fiho.
Relaciona cu esey, Digicel ta para cla pa haci un inversion di US $50 miyon pa construi e plataforma di fiber rond Aruba. E inversion aki lo resulta den e creacion di un 60 cupo di trabou directo – y hopi mas indirecto. E beneficionan di e compromiso aki lo ta multifacetico – pone di un manera cla, tur hende ta beneficia. E ta un ‘win win’.
Con?
1) Gobierno di Aruba por posiciona como un miho pais como un destino atractivo pa inversion stranhero directo den actividadnan di ICT y Business Process Outsourcing, mientras ta beneficia dor di tin mas empleo y mas entrada di impuesto den e caha di Gobierno;
2) Negoshinan por beneficia for di e redundancia y flexibilidad cu ta absolutamente imperativo den e mundo conecta di awendia;
3) Consumidornan por beneficia for di e velocidad mas halto, acceso y prijs cu competencia ta brinda.
Den corto, logrando e meta di “Imagina Aruba” di Digicel, - nos mester construi nos economia di conocemento. Y pa haci esey, nos mester di conectividad. Nos ta pidi respetuosamente pa haya e oportunidad pa construi nos red fiho. Mas importante, nos ta pidi e oportunidad pa yuda Aruba logra su metanan di desaroyo sostenibel, pa no laga ningun hende atras; mientras ta permiti Digicel realisa su vision pa e isla aki tambe.
Nos vision ta pa un Aruba caminda ningun hende ta keda atras. Ban traha hunto pa imagina Aruba.
FIN


text:
Dialuna anochi a sosode otro atraco na Tanki Leendert. Durante di e atraco, tiro a cay. Hombernan cara tapa a core drenta e supermarket y pone pistola pa e Chines mientras nan tabata exigi e placa o e benta. Aparentemente por ta tres hoben, cu durante e atraco a los ...Read More »
Tres atracador a drenta Tur Dia Foodmart, parse cu tiro tambe a cay
Tanki Leendert: Dialuna algo pasa di 11’or y mey di anochi, ta sosode un atraco arma riba e Supermercado Tur Dia situa riba e caminda grandi di Tanki Leendert, tambe e atracadornan a los un of mas tiro den e supermercado. Na yegada di e prome patruya,nan a bin compronde ...Read More »
Teo Croes di Arubus a haya un golden handshake pa su retiro for di Arubus
Gobierno di Aruba a informa recientemente cu a yega na un acuerdo voluntario di retiro cu e director di Arubus, Sr. Teo Croes. No a divulga kico e acuerdo aki lo ta! Sinembargo for di e forma amical cu e retiro aki a wordo anuncia, ta duna un indicacion hopi ...Read More »
Corte a laga homber acusa di atraco liber
Ta parce cu e trabou cu Polis a haci den e caso di atraco cometi riba un luga cu ta manda placa pa exterior, banda di Postkantoor, no tabata completo. Esaki ta motibo tambe cu no a keda Corte nada otro cu declara e di dos detenido den e caso ...Read More »
Un bista riba Arashi Beach, 30 sep 2018, lama bruto y a subi tera
Quickvideo!Read More »
Turista a saca pia for di luga, debi na olanan bruto
Eagle – Diadomingo atardi den careda di 4:15 polis ta bay altura di Paradise Beach Villas, caminda un turista lo ta herida. Na prome instante informacion tawata cu un turista lo a fractura su pia. Na yegada di polis nan a constata cu esaki no tawata e caso. Loke a ...Read More »
Ursel Arends di Raiz tambe a pidi mas kamber di hotel pa Paradise Beach Hotel
Mientras di un banda ta boga pa moratorio URSEL ARENDS DI PARTIDO RAIZ TA PIDI REUNION CU GOBIERNO PA EXTENDE CANTIDAD DI KAMBER PA PARADISE BEACH RESORT Cu tin un preocupacion den pueblo pa loke ta capacidad di carga, ta un hecho. E ta e mesun preocupacion cu e gobierno ...Read More »
VIDEO! Isla Sulaweisi na Indonesia a wordo laba pa Tsnuami diabierna anochi
Diabierna anochi ora di Indonesia, dos temblor di 7.5 a dal e isla Sulaweisi, cu ta situra pega cu Indonesia. Esaki a produci un Tsunami di 2 meter plus di halto cual a laba den cayanan di e isla. Esaki a wordo capta riba video y click aki pa mira ...Read More »
Atraconan continuando ariba nos isla, convenience store Shap na Shiribana tawata victima diahuebs marduga
Shirbana Diahuebs marduga polis ta wordo alerta door di e doño di e convenience store na banda di Subway, cu nan a caba di wordo atraca. E tienda aki pa añanan largo cu e ta existi y ta habri te mainta, ta prome biaha cu ela wordo atraca. Di parti ...Read More »
Toyota Corolla a dal tras di brommer na rotonde ex drive in
Balashi – Diaranson merdia polis di trafico a topa cu un accidente, esaki tawata na e rotonde nobo ex drive-in. Na e sitio nan a mira un homber ariba caminda drumi, tawata trata di un motociclista. Un banda un auto Toyota Corolla color shinishi. Mirando cu e motociclista tawata herida, ...Read More »
Infraccion den trafico a hiba polis pa gara cuatro Ecuatoriano ilegal
Durante control di trafico na altura di Gems Jewelry, patruya di polis a mira un Hyundai color Blauw di modelo Getz, riba Irausquin Boulevard bayendo zuid. E chofer a comete un infraccion den trafico y a wordo para pa polis. A pidi e chofer pa su rijbewijs, cual e chofer ...Read More »
Homber a cay for di halto na Kooyman den seccion di material pa baño
Diamars mainta den careda di 9.30, un homber a cay for di halto na Kooyman. Motibo no ta conoci, pero tabata for di seccion unda tin material di baño. Ariba e foto por mira ambulance brindando ayudo na e homber y despues a transporte pa hospital.Read More »
Ritz Savaneta sorprendi pa dos atracador arma
Savaneta – Dialuna anochi Aruba ta conoce un atraco mas, esaki ta sosode ariba Ritz Savaneta. Ta trata di dos hende homber cara tapa y tambe cu arma di candela den man, a drenta via porta patras. Sra. Rasmijn cu ta vocero di polis a duna nos e siguiente relato: ...Read More »
Mariott ( Caledonia Nv) a bende na Walter Stipa, tereno di pais Aruba pa 17 miyon dollar, segun Benny Sevinger
Ex Minister Benny Sevinger a delcara e siman aki, cu un tereno di pais Aruba a wordo bendi, (erfpacht), for di Caledonia NV pa compania di Walter Stipa (Venezolano), pa 17 miyon dollar. E tereno ta esun situa entre Phoenix Hotel cu Riu, unda tin un post di polis na ...Read More »
Dept. di Salud Publico su seccion di Warenkeuring y Hygiëna ta informa riba control na Chines di Airport
Awe merdia a bay viral riba medionan social “facebook” un video indicando cu un restaurant chines supuestamente lo ta cria djaca riba nan propio dak y ta cushina esaki pa consumidornan. Parti atardi un keho oficial a keda entrega na nos departamento di Dienst Warenkeuring en Hygiëne pa cual motibo ...Read More »
Pelea entre ruman a start, pa via di herencia
Savaneta – Diadomingo den careda di 4’or di atardi, presencia di Polis ta wordo pidi cu urgencia, na un adres na Savaneta, pa un pelea cu lo tabata bayendo for di man. Na yegada polisnan ta topa cu ambos partido na dicho adres. E problema tawata entre dos ruman, un ...Read More »
VIDEO! Momento cu Salud Publico a tuma over e Chines na Airport pa control
Solo di Pueblo tabata presente na e restaurant Chines na airport, ora cu Dept. di salud a drenta pa tuma over e restaurant pa haci control. Esaki tabata nan entrada.Read More »
Dept. di Salud Publico a invadi Chines di Airport pa presunto djaka riba dak, cual a resulta di ta pisca
Dialuna merdia Aruba a denta den panico, ora cu riba facebook a keda publica un video di un Chines riba dak, e Chines di Airport, tabata coy djaka y pone den canasta, riba dak. E video aki mesora a yega na dept. di Salud Publico cual a sali mesora pa ...Read More »
E tiramento di culpa riba riba Marisol, no ta cuadra! Benny por a “cancelled” nan, pero a opta pa sigui firma mas!
Ex Minister Marisol Lopes Tromp ta reacciona riba ex Minister Benny Sevinger: “E ta ridiculo”…. E tiramento di culpa riba riba Marisol, no ta cuadra! Benny por a “cancelled” nan, pero a opta pa sigui firma mas! Hopi projecto di hotel no a cumpli cu nan ‘opcion’, cual tabata facil pa laga ...Read More »
Mas ilegal intercepta na de Vuyst… Nan a drenta cu boto den weekend
Ariba e foto aki por mira otro seis ilegal cu a wordo gara dialuna mainta. Nan a drenta cu boto den weekend y a keda move rond banda pariba di Aruba.Read More »


text:
ORANJESTAD (AAN): Diaranson dia 21 di Maart 2018 Hospital a ricibi un yamada cu na caminda famia tabata yegando cu un baby cu a caba di nace den auto.
Gabriela y Rene Angelo Hoek tabata na caminda den nan Suzuki Ignis pa hospital na momento cu awa di yiu a kibra y e baby a nace di biaha, cual a pone cu casa Rene a cay den shock. Personal di hospital di biaha a mobilisa nan mes pa asina atende Gabriela y baby Abigail Hoek den parkeo di Departamento di Emergencia.
E experencia di a haya su di dos yiu tabata uno hopi lihe pa mama Gabriela, unda cu el a duna di conoce cu hopi hende muhe ta haya dolor y despues di basta ora nan ta drenta hospital. Den caso di mama Gabriela esaki no tabata e caso y e no a logra yega hospital na ora pa motibo cu e mucha a nace asina cu e awa di yiu a kibra. Manera e parto anterior, mama Gabriela a haya su di dos yiu sin presencia di partera. E nursenan a trata su persona hopi bon y e ta gradicido, asina el a duna di conoce.
Tata di e baby, Rene Angelo Hoek, a duna di conoce cu e tabata na trabao na momento cu Gabriela a yam’e bisando cu e tin dolor. Momento cu el a yega cas su pareha tabata malo y nan a bay hospital, unda cu na e rotonde pariba di hospital e awa di yiu a kibra y e baby a nace. Tata Rene a bay den un shock na momento cu e tabata stuur e auto.
Na yegada e personal di Departamento di Emergencia di biaha a atende nan, mientras cu nursenan di Maternidad tabata bahando rapidamente. E atencion duna na nan tabata uno tremendo, unda cu tur hende a sali yuda di biaha. Tata y mama di baby Abigail ta gradici e personal di Hospital pa e tremendo servicio duna.
Pa ziekenverzorgende Jacqueline la Rosa di Maternidad esaki ta prome biaha cu e ta experencia cu un mama ta haya su baby den auto. Nurse Rachelle Wathey di Materidad a duna di conoce cu pa su persona esaki tambe tabata prome biaha cu el a topa cu un situacion asina aki. Tin casonan cu e pashent no por a yega hospital na tempo y a haya yiu den auto. E experiencia aki tabata completamente diferente compara cu ora ta riba piso, asina Rachelle Wathey a duna di conoce.
Na momento cu nan a ricibi e yamada cu un pashent a haya yiu den auto, di biaha nan a coy tur material necesario y rapidamente a core bay Departamento di Emergencia pa atende cu e pashent. Nan a topa cu e baby den brasa di e mama y di biaha nan a cuminsa cu e proceduranan necesario, unda a check mama y baby pa sigura cu ambos tabata den bon condicion. Hospital a tuma contacto cu partera pa asina informa cu e pashent tabata eynan pa asina e por a bin controla nan.
Nurse Rachelle a gradici coleganan Judeli, Sheila y Mariela kendenan tabata presente na momento cu e caso a pasa. Tambe na e nursenan di Departamento di Emergencia, kendenan di biaha a atende cu e pashent asina cu el a yega hospital.


text:
E habitantenan di Boneiru ta gusta nan ambiente di biba natural, tantu bou komo riba awa i ta sinti nan mes fuertemente mará na esaki. Nan ta kontribuí na mantenshon i desaroyo di nan ambiente di biba. Entidat Públiko Boneriano ta rekonosé e parti importante aki i ta duna direkshon na protekshon i mantenshon di naturalesa i medio ambiente di Boneiru.
Bonaire National Marine Park (parke nashonal di naturalesa)
Bonaire National Marine Park ta henter e área di laman rònt di Boneiru, desde e liña di superfisie di laman te na un profundidat di sesenta meter. E ta kubri 2.600 hèktar di ref di koral, vegetashonnan di yerba di laman i palu di mangel, ku pa mayoria parti ta den bon kondishon. Lac i Klein Boneiru tambe ta pertenesé na e parke bou di laman. E diversidat di refnan di koral ta sumamente grandi. E parke supmarino ta internashonalmente konosí i di interes ekonómiko grandi. Spesialmente turismo di buseo ta duna un kontribushon importante na e entradanan di e poblashon boneriano. Bonaire National Marine Park ta instituí legalmente basá riba e ordenansa di medio ambiente marino. E parke ta manehá pa STINAPA. STINAPA Boneiru a diseñá un plan di maneho pa e parke marino, inklusive Lac i Klein Boneiru.
Lac (parke nashonal di naturalesa)
E área di naturalesa di Lac ta 700 hèktar grandi i ta enserá henter e bahia di Lac,inklusive Cai, Sorobon i 500 meter di zona protehá desde e nivel mas haltu di laman rònt di e region di awa. Bahia di Lac ta úniko pa Boneiru pa motibu di presensia di yerba di laman i palu di mangel. Lac ta un lugá importante di sosiegu, lugá di brui i di alimento pa kantidat di para di laman, bestia i piskánan di laman. Pa hopi piská di koral Lac tin un funshon di kamber di parto. Turtuga blanku i karkó ta usa e bahia aki komo nan lugá pa haña kuminda. Lac ta forma parti importante di e historia kultural di Boneiru i ta un teritorio di rekreo popular. Lac ta área di awa protehá den kuadro di e tratado di Ramsar.
Klein Bonaire (parke nashonal di naturalesa)
E isla no habitá aki tin un superfisie di masoménos 700 hèktar i e ta rondoná pa refnan di koral hopi bunita. E área di naturalesa legalmente protehá aki ta forma parti di Bonaire National Park. E playanan na parti nort i pabou di e isla ta e lugánan mas importante kaminda turtuganan ta pone webu. Riba e isla tin sigur 76 sorto di mata i masoménos 55 sorto di bestia, bou di kua algun ku ta hopi skars. Dor di su balornan di naturalesa, karakter trankil i posishon dilanti kosta di e kurason ekonómiko di e isla mama, e isla aki ta úniko den region di Caribe. Klein Boneiru ta un teritorio indiká di Ramsar, prinsipalmente debí na e refnan rònt di dje, pero tambe pa motibu di algun saliña riba e isla.
Peleké (reservado)
E área di 800 hèktar aki ta enserá e Peleké original, inklusive e área den e parti sùit kaminda awa ta drenta i e teritorio ku dam na su kantunan, na unda flamingonan ta brui. Peleké i e reservado di flamingo ta e lugá di brui mas importante pa flamingo den e parti sùit di region di Caribe. Flamingo ta pone eksigensianan spesial na su besindario (kalidat di awa, trankilidat) i ta hopi sensitivo pa estorbo. Peleké i e reservado di flamingo ta indiká komo zona di awa di nifikashon internashonal segun e tratado di Ramsar. Cargill Salt Bonaire N.V. ta manehá e teritorio aki.
Parti sùit di Boneiru (parke di naturalesa insular)
OBou di Sùit Boneiru ta komprondé e parti sùit di Boneiru desde e banda nort di Trans World Radio te na Sorobon (siguiendo Kaya Ir. Randolph Statius van Eps), ekskluyendo e zona industrial di Cargill Salt Bonaire i Trans World Radio i ekskluyendo Peleké. E teritorio aki komo totalidat ta dirigí riba protekshon duradero di e lugá di brui i biba di flamingo.
Paisahe di terasa Meimei-Boneiru (parke di naturalesa insular)
E paisahe di terasa Meimei-Boneiru ta e área di seru entre Fontein, Seru Largu, e kosta wèst di Boneiru i Gotomeer. Bou di esaki ta kai entre otro e terenonan grandi (anterior plantashi) di Karpata, Tolo, Colombia i Fontein, tambe e área di Kibra'i Montaña. E teritorionan den e serunan sùit i pariba di Rincon ta salvahe i no fásilmente aksesibel. P'esei a usa nan ménos pa desaroyo di kultivo ku e terenonan situá den vaye. E paisahe di terasa ta konsistí di e teritorionan di Roi Sango, Tolo i Colombia. E áreanan di naturalesa aki ta di gran importansia pa naturalesa na Boneiru. Ta topa ku hopi di e sortonan di mata ku tin na Boneiru. E teritorionan aki teritorio di biba i kome di kantidat di para endémiko i otro sortonan di bestia.
Brasa-Labra (parke di naturalesa insular)
Bou di Brasil-Labra ta komprondé e teritorio original di Brasil i Labra, ku eksepshon di e tereno di BOPEC i e parti pariba situá nort di BOPEC, ku ta kompletamente enserá dentro di e parke nashonal di Washington Slagbaai. Ta trata di un teritorio ku diversidat haltu di uso tradishonal, bou di kua peska (Playa Frans) i ántes agrikultura (Labra). E ta poseé elementonan eksepshonal ku un balor di paisahe i balor sientífiko pa loke ta trata su naturalesa. Saliña Tam i Saliña di Playa Frans i e seru Wecua tambe ta kai den e teritorio aki. Banda di esaki tin tambe teritorionan importante pa bruimentu i sosiegu di paranan, esplísitamente e lora.
Parke Nashonal Washington Slagbaai (parke nashonal di naturalesa)
A instituí Parke Nashonal Washington Slagbaai komo e promé parke di Antia Hulandes na 1969. E área di naturalesa aki ta kubri 6.000 hèktar. E parke ta akomodá un kantidat di teritorionan di biba, entre kua e seritunan di santu (duinen) na e bokanan na kosta nort, e saliñanan, e pos i áreanan di seru. Saliña Slagbaai i Gotomeer ta indiká komo teritorionan di Ramsar. E parke ta di gran importansia komo último lugá na unda e flora i founa lokal por biba den tur trankilidat, entre kua lora, prikichi, falki i yuana. Tambe for di punto di bista kultural-históriko e parke ta di nifikashon grandi, entre otro pa motibu di e plantashinan i historia di Slagbaai. E parke aki ta haña e status di parke nashonal di naturalesa asina ku e haña protekshon legal. STINAPA Boneiru ta manehá e parke.
Parke di paisahe Rincon (paisahe protehá)
Pa motibu di e nifikashon kultural-históriko di e terenonan rònt di Rincon gobièrnu insular ta hasi esfuerso pa mantené e teritorio aki komo parke di paisahe. Esaki ta establesé den e Plan di Maneho di Naturalesa. E patronchi di kunuku, kaminda i lugánan na unda tin awa, a desaroyá atraves di siglonan i ta forma parti di e patrimonio kultural-históriko di e isla. Meta di e parke di paisahe ta pa brinda e poblashon di Rincon e posibilidat pa mantené balornan kultural i di naturalesa di nan bario, dor di kua Boneiru lo ta den posishon pa desaroyá su mes na un manera duradero. Plataforma Rincon a krea diferente ruta nobo pa kana den e futuro Parke di Paisahe Rincon.
Riba petishon di Plataforma Rincon CARMABI a hasi un estudio di e balornan di naturalesa i kultural-históriko di e anterior plantashi Onima. Ta usa resultadonan di e investigashon aki den e buskamentu di fondo pa logra kumpra e teritorio aki.
Kuebanan
Komo forma di aparensia geológiko kuebanan ta duna un bista di e historia di mas bieu di e isla. Na diverso sitio por topa ku pintura den kueba, poné einan pa e habitantenan indjan original di Boneiru. E kuebanan aki ta spesialmente importante tambe pa e futuro eksistensia di ratonnan djanochi. Esakinan tin un funshon importante den e ekosistema boneriano. Ratonnan djanochi ta pertenesé na e tiki mamíferonan endémiko riba tera.
E kuebanan aki ta pertenesé na patrimonio di Boneiru. Te ora ku indiká e kuebanan aki komo monumento di naturalesa basá riba e Ordenansa Maneho di Naturalesa, e kombenio di kueba ta konta. Firmantenan di e kombenio aki por organisá ekskurshon pa kuebanan. Nan ta Buddy Dive, Bonaire Eco Experience, Bonaire Guide Services, Plaza Resort Bonaire, Captain Don's Habitat i Black Burgon Inn.
Saliña
Saliñanan ta traha komo un zona di protekshon, komo ku nan ta sòru pa akohida i infiltrashon di awa di yobida. Asina ta prevení ku nutrientenan i partinan di suela ta resultá riba ref i kondusí na daño na koralnan. E funshon aki ta spesialmente importante na momentu di yobida fuerte. Nan ta tambe teritorionan importante pa kantidat di para (di awa).
Saliña di Slagbaai, Gotomeer, Peleké i e saliñana riba Klein Boneiru ta di importansia internashonal den kuadro di e tratado di Ramsar. Di akuerdo ku e Plan di Maneho di Naturalesa, no por konstruí na òf koba den e saliñanan aki. Pa eventual intervenshon den e teritorionan vulnerabel aki mester traha un reportahe di e efektonan riba medio ambiente, for di kua ta resultá ku no ta afektá funshon di e saliña konserní.
Lista di patrimonio mundial
E esfuersonan pa logra un nominashon di e parke bou di laman dor di e Lista di Patrimonio Mundial di UNESCO ta di gran importansia pa maneho duradero di e parke i ta forma un estímulo importante pa turismo. E nominashon den preparashon ta konosí bou dje nòmber 'Las Islas del Caribe Sur'; un proposishon ultra-fronteriso di e parkenan bou di laman huntu di Boneiru, Kòrsou, Las Aves i Los Roques. Desaroyonan resien riba tereno estatal i polítiko sinembargo ta trese hopi insiguridat pa e nominashon aki.


text:
Proyecto mester wordo manteni durante 18 aña segun contract
ORANJESTAD (AAN): Manera ta conoci, na cuminsamento di e aña aki Parlamento di Aruba a duna Minister di Infrastructura e apoderacion pa hiba deliberacion necesario y yega na un solucion cu Grupo Odinsa i CIC N.V. pa asina termina e fase di construccion di e proyecto Green Corridor.
Despues di algun luna di negociacion entre e team di PPP Unit di DOW y Grupo Odinsa/CIC, diabierna atardi a yega e parti di firmamento di e ultimo documentonan pa asina oficialmente cera e fase aki.
Dialuna, 23 di juli, a entrega e asina ama “Availability Certificate” na CIC. Cu esaki CIC a cumpli cu e “Independent Certifier” pa locual ta e rekisitonan di e DBFM Contract y Gobierno di Aruba lo cuminsa paga e contratista cada kwartaal.
Na 2015 e DBFM Contract a wordo firma pa un total di 18 aña di mantencion. Awo cu e “Availability Certificate” a wordo otorga na CIC, CIC lo tin e responsabilidad pa sigui mantene e proyecto Green Corridor pa e 18 añanan cu ta sigui. E proyecto mester keda wordo manteni segun e rekisitonan di e contract.


text:
Kralendijk – entrada di Cai (Lac) lo ser drecha despues ku e entrada a keda blòkiá, esaki diputado Rolanda Hellburg Makaai a duna di konosé.
Den anochi di djarason pa manisé djaweps bientunan fuerte i laman brutu a asotá Cai. Piskadónan no por a hasi uso di e karetera na entrada mirando e kantidat di santu i piedra ku a blòkia e entrada. Diputado Rolanda Hellburg Makaai a bishita e área huntu ku Lionell Emerenciana hefe di realisashon di e direktorado di planifikashon i desaroyo i sr.Pedro de Jongh kende ta inspektor di infrastruktura pa asina tuma nota di e situashon. Diputado a duna instrukshon pa huntu ku Stinapa remediá e situashon pa por yega na un solushon duradero na entrada di boka di Cai. Mas aleu diputado a duna di konosé ku ya tin un proyekto andando pa e entrada di Cai i esaki ta den fase final pa ser ehekutá.


text:
Diasabra 12 januari 2013, na su sede, SIMAR a tene su fiesta di aña nobo manera ta custumber. Miembronan y nan invitadonan a gosa di un anochi sumamente placentero. A marca pasonan na e ritmo di banda ‘Perfect Sound’. Chef Kelly a percura pa ningun hende a keda cu stoma bashi. Cu cooperacion di bisiñanan a cende e pagara cu ta simbolisa tambe e comienso di un aña sindical nobo. E dande tampoco tawata falta. Directiva di SIMAR ta gradici tur hende pa nan presencia y tur cu di un forma of otro a haci cu e fiesta aki tawata uno exitoso. Alabes ta pidi e miembronan pa keda pendiente, pasobra pronto lo anuncia e reintroduccion di ‘happy-hour’.
Riba e siguiente potretnan por haya un impresion di e fiesta.
Potretnan: Alfredo Capelo


text:
ORANJESTAD (AAN): Jardin di Primavera ta celebrando 3 aña di existencia. Jardin di Primavera ta un club pa mucha y joven entre 4 cu 16 aña cu ta reuni tur diasabra entre 3or y 5or di atardi na club primavera pa tene e mucha y jovennan bezig riba un diasabra.
Ta organisa diferente actividad manera charla, buitendag, show, lesamento, presentacionnan educativo pa informa e hobennan riba diferente topico.
En conexion cu celebracion di e tercer aña di e club, ta organisa un talent show diabierna dia 6 di oktober cuminsando 7or di anochi na club Primavera.
Lo tin 2 categoria pa presenta, 5 pa 7 aña y 8 pa 12 aña. Talentonan cu lo presenta ta baile, canto, magia, dj, playback y mas.
Durante e ultimo simannan e participantenan a traha duro pa por presenta un bunita show. Awor tur cos ta cla pa nan presenta esaki na e publico! Bini uno, bini tur pa celebra ciere di vakantie di oktober!
Grandi y chikito, tur ta bon bini pa presencia e show aki!
Lo tin tickets obtenibel na porta pa tur cu ta desea di presencia e show aki!
Show ta cuminsa 7or. Bar y cushina di Club Primavera lo ta bon surti!! Un anochi di Baile, Canto, Dj, Playback, Magia, Fantasia y hopi mas!! Jardin di Primavera ta wardabo sin falta!!


text:
Carnaval, John Baselmans
Normalmente prome di september pa dekadanan kaba ta un fecha kaminda ta selebra dia di prensa. E fishi kaminda bo ta buska, kola, plama informashon. E fishi kaminda periodistanan tin ku skibi, papia, filma e berdat pa su publiko. Un dia speshal ku delastu anjanan su nifikashon i reflekshon pa e distribushon di e berdatnan di nos sosiedat a dirti i bira un aventura komersial kaminda plaka, poder i politika ta determina ki sorto di kalidat di media e pueblo ta hanja.
E anja aki dia di prensa, un novum a mira lus di dia ora ku Curaçao Media Organization (CMO) a disidi pa skuif e selebrashon di 1 di september na 7 di september pa motibu ku net e wikent di 30, 31 di ougustus Curaçao North Sea Jazz Festival lo a stroba e miembronan di prensa pa asisti e sigiente djadumingu 1 di september.
Un selebrashon sosial deportivo Vigilante ta meldu: “Miembronan di prensa lo partisipá na diferente enkuentro deportivo manera basketbòl, dominó, vòlibòl, futbòl, Airsoft, bulamentu den saku i landamentu. E parti sosial lo konsistí di entre otro karoake pa premio, kompetensia di ‘cupcake’, zumba, siña makiyahe.
E selebrashon di Dia di Prensa ta sera anochi ku un sena, kontamentu di chiste i animashon musikal. Lo tin diferente premio manera entre otro baiskel, biahe, estadia den hotèl, komementu den restorant. E premio grandi e aña aki tambe ta un outo: un Chevrolet Sonic 2013 ku AutoCity ta pone disponibel.
E dia sosial deportivo pa trahadónan den prensa ta tuma lugá na Rust & Burgh for di 12’or di mèrdia te ku 12’or di anochi.”
Yves Cooper e uniko reportero/periodista ku tabata den media kontinuamente sakando su frustrashon riba e kalidat abou di prensa a demonstra ku for di un legion di miembronan di prensa un persona so tin e fakultat, e moral pa kwestiona, kritika e rol mediokre ku prensa ta hunga na Korsou. E linja kora den su analise konosiendo e aparato mediatiko pa 13 anja tabata ku: “Prensa ta e okashonado di problema mas grandi”. Sensashon ta e plato favorito ku donjonan di media ta sirbi nan publiko. Donjonan di media di kwa mayoria a kuminsa den e ramo aki pa motibunan komersial i no ta interesa pa eleva konsenshi, karakter di un pueblo via nan plataforma di media na prome luga.
Konklushon ku por keda saka –despues di mira niun debate na tv, radio, niun artikulo den korant– ta ku ‘99%’ den e mundu di prensa no ta sinti e nesesidat pa reforma nan area di profeshon na un manera ku lo yuda nan mes i e pueblo en general. Prueba di esaki ta ku karaoke i ganamentu di un outo ta bal mas selebrando nan Dia di Prensa ku diskushonnan riba e nivel di nos media i kon e por keda restruktura via poder popular demokratiko. Probablemente e raisnan di miedu ta duru pega den e trupa di periodistanan, reporteronan ku nan no ta wori ku nan salario ta abou, e chens pa studia no tei, kondishonnan laboral ta laga hopi di desea.
Transparency International ku a hanja e enkargo di e eks gabinete Schotte pa investiga e grado di integridat den nan komunikado di prensa a saka un pida riba prensa tambe ku te dia di awe a bai den e lachi famoso di olvido: “E estudio ta ilustrá hopi prekupashon pa sierto sektor ku lo mester promové integridat. Un ehèmpel di esaki ta e medionan di komunikashon. Miéntras ku e kuadro legal ta suministrá un ambiente favorabel pa desaroyá medionan masha diversifiká, realidat ta ku tin un skarsedat di periodista bon entrená, spesialmente periodistanan pa hasi trabou investigativo. Tin be kontenido di relatonan den medionan di komunikashon ta influensiá pa e echo ku hopi medionan di komunikashon ta dependé grandemente di finansiadó privá i di e merkado di aviso pa nan entradanan. Kondishonnan pa garantisá integridat di e empleadonan di medionan di komunikashon ta skars. Esaki ta mina e posishon independiente i responsabilisashon di e medionan di komunikashon.”
Tanten nos lidernan i donjonan di media no ke debati, diskuti e problematikanan ku ta stroba prensa pa desaroya na un nivel mas haltu e mundu di komunikashon sosial lo keda un kanser ku ta kome mente di hende.
Amigoe i Antilliaans Dagblad ku semper ta respira ku un aire di arogansia periodistiko te ainda no por a asumi e responsabilidat i kuminsa un dialogo kritiko ku nan partnernan den media pa bin ku solushonnan konkreto pa mehora e estado mediokre. Tesei ta e pampel ku media na ulandes mester hunga si nan sigi insisti ku nan si ta praktika periodismo responsabel. E ta konta tambe pa Z86 ku na radio a pretende ku nan te miho den difushon radial pa responsabilisa nan koleganan den media riba FM. Tin un skondementu pa tene bo mes bro ku sisnan responsabel. Komentario riba politika i tur otro sorto di kos den nos komunidat pero nan koleganan i nan mes semper ta hanja un skapatorio.
E fantasia ku por a kuminsa un pais nobo 10-10-10 sin restruktura e prensa putri bjeew ta bibu bibu ainda. Un prensa debil ta krea un pueblo ku ta depende di dje den mesun malchi debil, pensando debil, aktuando debil.
+
+
+
+
+
+
+
-> Stanley Ignacio i Lilo Sulvaran ta hanja ku 8 korant, 28 radio no ta di mas. Tin un merkado pa tur hende.
Un vishon di plaka riba prinsipio di periodismo?
-> Nos prensa sa e diferensia entre informashon, notisia i redu?
-> Telecuracao ku su direktor nobo (sr. Oehlers) ku den pasado tabata asina kritiko riba prensa no por organisa un debate riba Dia di Prensa? Podise e Jazz festival a dol kos na tv tambe?
-> CBA ku su direktor Germaine Hart-De Jongh no por a organisa un foro di diskushon riba Dia di prensa ku tur donjonan di media?
-> Kwantu sensura tin na Korsou eherse pa periodistanan mes?
-> Niun editorial di niun korant riba Dia di Prensa?
-> Prensa ta konfirmando nan mes ku interesnan finansiero tin nan choka, difikultando nan trabao pa bisa e berdat pio ku un diktatura gobernamental?
-> Stanley Ignacio presidente di CMO a bisa ku tin entre 4 pa 10 periodista ku karakter koruptivo. Kiko lo bai pasa ku nan? 4 pa 10 periodista korupto por keda traha ganja un pueblo numa?


text:
Mirando con carnaval ta evoluciona SETAR a inspira den e modernismo cu e hoben nan ta trece den nos carnival. E diseño di SETAR pa Carnaval 63 ta inspira riba enfoque di un era nobo. A scohe pa bai cu algo mas moderno den 2017. A haci uso di colornan vibrante geel, berde, roos, lila y blauw pa asina ilustra nos carnaval, cu ta hopi colorido. Un line ta conecta e tres C nan di Creando Conexion den Carnaval 63. E t-shirtnan a keda hopi bunita y nan ta obtenibel den e color cora kima pa 10 florin, den e color preto pa 15 florin y tin tanktops tambe cu ta den color charcoal.. Nan ta obtenibel na tur Teleshop di SETAR.
SETAR su t-shirtnan di Aruba su Carnaval Creando Conexion den 63
Vanessa Donata2017-01-27T17:10:58+00:00January 27th, 2017|Categories: Carnaval 63, Uncategorized @pap|Tags: carnaval, carnaval 63, shirts, tshirts|


text:
Frakshon di PAR tabatin un kombersashon ku grupo di Solidaridat Sindikal. Dos tema ku a bin dilanti ta, unu e echo ku e grupo di 10 sindikatonan ( Solidaridat Sindikal) ta sinti ku nan no tin partisipashon den tripartit. Tripartit ta un struktura deskribí pa ILO ( Internashonal Labour Organization) komo un plataforma pa duna partisipashon na representashon di trahadó i doñonan di trabou. Gobièrnu di Kòrsou tambe ta hasi uso di e struktura di ILO aki pa den diálogo sosial duna partisipashon na e representante nan di trahadó. Segun Solidaridat Sindikal, mester eliminá i/òf adaptá e struktura pa nan tambe por partisipá den esaki. Pero pa frakshon di PAR ta straño ku sindikatonan no por yega na otro pa ku representashon di tur sindikato den tripartit. Tambe teniendo na kuenta ku algun sindikato den Solidaridat Sindikal, ta tambe den e sentral di sindikatonan ku ta partisipá na ‘Diálogo Nashonal; Kòrsou ta avansá ’.
Un di dos punto di atenshon ta e echo ku Solidaridat Sindikal ta indiká di no ta de akuerdo ku a yega na un akuerdo di kresementu, sin, ku nan a haña partisipashon. Dùs loke frakshon di PAR ta komprondé ta, ku no ta e kontenido di e akuerdo di kresementu ta e problema, si no e echo ku e miembronan di Solidaridat Sindikal no tabata presente na e reunionnan. Esaki ta lamentabel, pasombra usando e argumento aki ta lanta un grupo di trahadó kontra e akuerdo di kresementu i menasá ku akshon sindikal pa por haña partisipashon den tripartit.
Ta pone frakshon di PAR saka e konklushon ku Solidaridat Sindikal kier hasi uso di e trahadónan pa obligá gobièrnu pa kibra e plataforma di Tripartit. Esaki sigur no ta solidario pa ku nan kompatriotanan ku si ta organisá den e Sentralnan Sindikal eksistente òf ku ta hasi uso di e struktura di asosiashonnan sindikal. I esaki ta krea un tenshon innesesario den komunidat, djis pasombra no por yega na un akuerdo kua sindikato ta representá òf ta partisipá den tripartit.
Diálogo Sosial su meta ta hustamente pa konhuntamente yega na akuerdonan ku ta na benefisio di e trahadó. NO por usa manifestashon i trahadó su doló pa logra un posishon den tripartit. Esaki ta kontra di tur e akuerdo di ILO, pero tambe di integridat sindikal. Den kuadro di esaki manera palabra ku Solidaridat Sindikal, frakshon di PAR lo aserka e otro grupo nan sindikal pa tende di nan tambe, nan pensamentu pa loke ta trata funshonamentu di Sentral Sindikal i Tripartit, komo muestra di diálogo sosial i demokrátiko. I asina purba na yega na un entendimentu ta kiko ta e format deseá pa sindikatonan en general.


text:
ORANJESTAD, Aruba
Diadomingo marduga riba caminda principal di Sasakiweg panort di ex house of chengs a sosode un accidente. Un toyota celica tabata pasando auto riba un velocidad y e chauffeur no por a controla su mes y a dal hopi duro tras di un chevrolet spark color oranje. E impacto tabata asina fuerta unda cu ambos auto a drenta mondi. E chauffeur di e spark a keda pega den e auto y no por a sali, oficialnan a cuminsa duna un man pa asina habri e porta banda di pasahero. Ambulans a presenta y a saca e victima. Sinembargo e chauffeur di e celica a keda deteni hiba warda pa pasa un test di alcohol. Daño material pa ambos auto tabata basta grandi, takelwagen a presenta y a transporta ambos auto. auto.


text:
Blog
di kompartí mas kubo; pa bo tambe tin un bista tras di kòrtina. Nos
eskritor(a)nan lo tenebo na altura di notisia, akontesimentu, hasi entrevista i
invitá otronan pa kompartí kubo. Sigui Nos!
CMC su Kolónan Krioyo
E kolónan di e edifisio di Curaçao Medical Center ta transmití e vibe kultural di nos dushi Kòrsou. E arkitektonan kurasoleño, Lyongo Juliana i Chris Zwiers ta esnan responsabel pa e toke krioyo akí. Nan esfuerso pa duna e edifisio un toke netamente “di nos” a duna...
Dòkternan HAPpy
Dòkternan di kas a keda satisfecho despues di a partisipá na Healthy Hour den House of Change dia 12 i 14 di Mart 2019. E hecho ku den Curaçao Medical Center lo tin un HAP (na Ulandes: Huisartsen Post) ta trese hopi detaye ku ainda no tin klaridat riba dje. Tabata...
5 Bon Motibu pa Tene un Healthy Hour
Nos Healthy Hour ta un forma ekselente pa kompartí ku stakeholders i otro gruponan den komunidat. Ku mas di 15 kanal di komunikashon pa manehá, nos tim di komunikashon ta gusta e fórmula di Healthy Hour, komo ku e ta duna nos interakshon direkto ku gruponan...
E Faktor Prinsipal di Mudansa
Esfuersonan pa prepará pa bai edifisio nobo na final di e aña aki, ta den full swing. Marco Jacobson ta nos Moving Manager. Nos a ‘fia’ Marco serka Erasmus MC, kaminda e tabata enkargá ku e mudansa pa nan edifisio nobo na Mei 2018. Djis algun dia despues ku el a...
Den tur esei, kiko ta un Healthy Hour?
E palabranan Healthy Hour por krea diferente interpretashon den mente di hende. Apesar di selebrá e inidvidualismo akí den kada ken, nos a sinti e nesesidat pa kompartí e konsepto tras di e evento akí ku nos siguidórnan. No pèrdè un otro artíkulo riba e tópiko akí...
Kiko ta e diferensia entre Hospital Nobo Otrobanda i Curaçao Medical Center?
Hospital Nobo Otrobanda (HNO) ta e entidat responsabel pa manehá e proyekto magno di Kòrsou su hòspital nobo. Pues HNO ta responsabel pa entre otro konstrukshon, planifikashon, preparashon di personal di St. Elisabeth Hospital, rekrutamentu, transishon i entrega di e...


text:
International na e Pista di Palo Marga.
Un careda cu tur espectativa tabata halto pa tanto e coredor y fanatico nan.
Mad Max & Easy Racing mane semper ta bin desisivo y super bon prepara pa e
categoria di Jr Dragster y Bike nan.
Un di e categoria cu nos tin hopi aña sin core aki na Aruba y cu a hala hopi
atencion tabata e Super Comp Bike 8.90-9.20 Pro Light!
Junior Fingal a tune e Hayabusa di Jayson G (Destroyer) pa e categoria aki y
diasabra anochi e la duna su frutu ora cu Jayson G ta titula Campeon den e
categoria di Super Comp Bike.
Nos por remarca cu 2 aña pasa na Corsow Jayson G a titula Sub Campeon den e
categoria aki tambe!
Diadomingo e mucha nan den e categoria di Jr. Dragster a mira action dilanti
un publico grandi y aki nan ta Christine Fingal a titula Campeon den e
categoria aki.
Varios driver di Mad Max & Easy Racing a sa di pone personal record nan nobo
riba nan bike, cual tambe ta duna resultado di e trabow nan duro hasi riba
nan.
Mas cu claro nos exito nan, nos ta comparti’e y dedike na nos famia y fans
nan cu tey tur careda cu nos na pista y dimes sin laga afo e gradicimento na
nos sponser nan cu ta kere firmemente den nos team un biaha mas den e race
season 2014.
Nos next compromiso ta durante e careda di “one day bracket” dia 7 di Juni
venidero.
Un danki grandi ta bai pa nos sponsor nan di liquid speed cual ta MONSTER
energy drink-KENDALL MOTOR OIL cu su tremendo azeta nan di motor.


text:
Sinterklaas
Sinterklaas of Sint-Nicolaas (na Papiamento: San Nicolas) of Sint ta un personahe cu tur aña nan ta celebr'e riba 5 di december na Hulanda, Surinam, Aruba, Korsou, Sint Maarten, e islanan-BES y Belgia riba 6 di december. Na Surinam nan ta yam'e 'kinderdag' (Fiesta di Dia di Mucha).
Sinterklaas y su yudado, Zwarte Piet, segun leyando ta bisa cu nan ta bin riba un anochi dia 5 di december na Hulanda y 6 di december na Belgia pasando den un scorsteen pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suiza, Francia, Alemania, Polonia (Św. Mikołaj), Hungria, Ucrania, Indonesia, Eslovenia (Sv. Miklavž), Rumania, Republica Checa (Mikuláš) y Slovakia.
Origen[editá | editá fuente]
Nicolaas di Myra[editá | editá fuente]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | editá fuente]
E origen di Fiesta di Sinterklaas pa e muchanan tawata den siglo 19. E docente di Amsterdam,Jan Schenkman (1806 - 1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgia nan ta yam'e: 'Slecht Weer Vandaag'.


text:
Conservacion total di nos naturalesa (flora y fauna) mester sosode na un manera structural pa esaki funciona debidamente, cual poco poco ta pasando na Aruba pero ainda falta mas envolvimento di e comunidad mes pa logra esaki.
Den combersacion cu Greg Peterson di Aruba Birdlife Conservation y presidente di hunta di comisario di fundacion Parke Nacional Arikok, a bin dilanti cu aparentemente nos no tin e tradicion of motivacion pa cuida nos flora y fauna na Aruba. “Masha poco”, sr. Peterson ta comenta. Actualmente Parke hunto cu expertonan internacional a cuminsa e prome paso pa locual ta conservacion di nos bestianan na peliger aki na Aruba. “Tur e construccionnan cu a tuma luga ta mustra e negligencia aki contra naturalesa. Si nos por cuida carnaval y sector di turismo manera ehempel, y nos haci mescos pa nos naturalesa, nos ta bon para.”
Recientemente Parke Arikok a haya bishita di entre otro aeropuerto y WEB pa consehonan pa locual ta trata algun trabaonan cu nan ta bay haci anto e impacto na naturalesa. Esaki ta un cuminsamento positivo caba pa unda nos mester yega generalmente cu tur compania/organisacionnan pa apoya e esfuersonan pa haci cosnan debidamente tumando den consideracion nos naturalesa, segun sr. Peterson.
‘Protege locual bo stima’
Na Parke Arikok nan a cuminsa prome cu algo cu bo por identifica bo mes cu ne; pa protege locual bo stima. Desde 2011, Parke Arikok hunto cu tur otro hendenan envolvi ta trahando pa laga comunidad compronde pa kico mester stima e shoco. E parha a resulta despues di bira un simbolo nacional y Gian Nunes, Research & Conservation manager na Parke Arikok a hiba esaki na henter un otro nivel. El a trece e hendenan corecto hunto local y di afo anto ta trahando dianan largo pa locual ta e plan di conservacion. Un plan manera esaki sea ta pa shoco of cualkier otro flora of fauna ta encera masha hopi trabao mes.
Por ehempel, ta tarda sikiera algun dia pa un shoco custumbra na un otro luga pa ora mester realoca nan for di areanan di construccion, cual ta rekeri oranan largo di analisis y otro trabaonan riba veld. Siguiente lo mester tin un persona encarga pa tin suficiente ratonnan (breeding) pa e shoconan cu mester wordo rescata, algo special asina ta locual cu no tin na Aruba. Mester algun haula diseña special cu e parha no ta herida su mes ora e purbando di sali for di dje y asina tin mas otro cosnan practico cu mester tene na cuenta den un plan di conservacion.
Flora/fauna diferente cu otro paisnan
A cuminsa cu conservacion di nos shoconan pasobra nan ta practicamente bayendo den extension, pero e trabao no ta stop akinan, manera nos a menciona den nos publicacion anterior. Siguientemente lo bay over na e prikichi, cascabel, conenchi y raton di anochi cual tambe nan a cuminsa cu esaki caba. Asina e meta ta pa sigui cu tur nos bestianan y naturalesa en general den necesidad di proteccion. Parke Arikok tin fondo limita pues hopi biaha mester depende riba hende cu pasion cu ta ofrece nan tempo y ta stima naturalesa. Segun sr. Nunes ta conta nos, hopi di nos flora y fauna na Aruba ta unico. No por bay otro parti di mundo por ehempel pa mira con ta trata cu e shoco aki na Aruba pasobra ta akinan so tin nan, pues nos mes tin cu hacie. Anto esey ta conta pa hopi otro bestianan tambe. Locual ta wordo uza ta sabiduria/experiencia cu tin caba obtenibel rond e temanan aki. Sr. Nunes su rate di captura di shoco ta 6/6 cual ta 100% cu e por captura nan despues di instruccionnan/training cu el a haya for di experto internacional David Johnson, kende tin 42 aña di experiencia. “Abo purba di bay gara un shoco wak con largo e ta tuma bo”, sr. Peterson ta bisa.
Idea robes tocante conservacion
Hopi hende tin e idea totalmente robes ora ta trata di conservacion y ta pensa cu tur cos ta cientifico, segun sr. Peterson. “Ora bo no core cu bo jeep den areanan cu no ta necesario, asina bo ta conserva naturalesa. Ora bo no tira sushi tur caminda y hopi otro cos mas ta parti di conservacion. Nos mentalidad mester cuminsa cambia.” Recientemente por scucha comentarionan cu ‘Aruba Birdlife no a haci nada pa naturalesa anto e organisacion ta contesta cu nan no ta ‘papa Francisco.’ Nan ta un organisacion limita mescos Tortugaruba y otronan pero hendenan ta comenta por ehempel ‘pa kico no a papia ora nan a rosa tal mondi un otro caminda.’
Cuater caso den corte
Aruba Birdlife tin actualmente cuater caso cu nan ta den dje bayendo corte relaciona netamente cu e conservacion di naturalesa. Anto un di e cuater casonan ey nan ni sa ken nan ta bay bringa pasobra e compania a stop di existi algun aña pasa. Diabierna awor e organisacion ambiental lo ta den corte relaciona cu un pida tereno wetland cu a keda rosa banda di The Mill di cual nos a publica di dje siman pasa. “Hende kisas ta pensa nos tin 40 drones ta bula rond pa wak unda tur tin tereno ta wordo rosa. E mentalidad ey of ta intencional of ta pa crea duda riba nos intencion”, segun sr. Peterson.


text:
Willemstad,– Resientemente e ekipo Groot Kwartier Stars tabata tin un reunion i alabes sera konosí party kaminda na final tabatin un sena pa a sera aña 2018 huntu .
For di promé di òktober e aña aki, direktiva a nombra Rolando ‘Lando’ Chirino komo e GM nobo pa Groot Kwartier Stars. Tambe durante di e reunion resientemente e organisashon a nombra ofisialmente e mènedjernan di tur e tres liganan pa aña 2019 .
Jersley ‘Juni’ Obispo lo ta mènedjer di Liga Hubenil pa 2019 i huntu kuné lo tin komo koach Robert Anastasia.
Pa loke ta klase A e ekipo di Kwartier a logra haña e eks mènedjer di Santa Rosa klase A, kende ta Andy Martina pa manehá nan klase A den 2019.
Den “AA” Jair Josepha lo ta e mènedjer nobo pa aña 2019 huntu ku su koachnan Erwin ‘Junny’ Marsden èks koach di Royal Scorpions i Demley Damoen ku un tempu tabata koach kaba den “AA” pa Kwartrier. Direktiva di e ekipo a splika tambe ku nan a palabrá ku tur e koachnan lo ta aktivo den tur e 3 liganan.


text:
Huur Espacio
E espacio multifuncional y sala di reunion na MFA Savaneta ta disponibel pa huur. E espacionan ta espacioso y ideal pa reunion, presentacion, curso y conferencianan chikito cu diferente posibilidad di setup. E atmosfera profesional y staf amabel lo yuda bo hasi bo evento exitoso. E edificio di MFA Savaneta ta situa central den bario di Savaneta cu amplio espacio pa parkeer. Pa mas informacion riba e disponibilidad di e espacionan por manda un peticion yenando e formulario aki bou (Website Booking Option). Tambe por tuma contacto cu Manager of MFA Medewerker di MFA Savaneta na 281-0010.
Lista di prijs
Servicio adicional
– Set up Beamer/Sound System/TV
– Set up/Ruim op
- E prijs pa huur ta inclui mesa, stoel y Wi-Fi.
- Departamentonan di gobierno ta haya 50% di descuento ariba e prijsnan stipula.
- Departamentonan di gobierno cu ta cai bou di Ministerio di Asuntonan General por hasi uso di e espacionan completamente gratis.
Click aki pa contract y regla nan di huur.


text:
E siman aki dos asistente botikario a huramentá serka Minister di Salú, Medio Ambiente i Naturalesa.
E siman aki dos botikario a huramentá serka
Minister di Salú, Medio Ambiente i Naturalesa.
Willemstad- E siman aki Minister Camelia – Römer a haña bishita di sra. Patricia M. Nolf i tambe sr. Thomas R. A. Havenith ku a bin huramentá komo asistente di botikario.
Pa nan por ehersé e trabou aki na Korsou komo botikario, tin un artíkulo 8 di ‘landsverordening bevoegdheid apothekers en apotherkesassistenten’ ku mester kumpli kuné kual ta huramentá serka Minister di Salú. Kemen for di awe nan ta den e posibilidat pa kumpli ku nan tarea. Ta deseá tur e dos profeshonalnan aki hopi éksito den nan trabou.


text:
Minister Andin Bikker: Caso di coach deteni pa GNC no ta un caso individual, sino un maneho promulga for di Maart 2017
E persona a aplica pa su permiso ya for di lunanan di antemano
E siman aki minister Andin Bikker ta spera di institui un comision di loke ta yama pa e vreemdelingen keten, esta e cadena di stranheria, cual lo bay sirbi pa e siguiente proposito.
Na momento cu Bikker a asumi e responsabilidad como minister, husticia na prome instante no tabata tin e tarea di DIMAS den dje.
Vreemdelingen keten a bin bao di Husticia, pero e ta rekeri hopi atencion. E minister a splica cu tabata kier un coordinacion entre e diensten. Por a experencia e fin di siman aki, cu DIMAS ta percura pa tramita permiso.
Guarda nos Costa ta percura pa control y a pa personanan cu no tin nan status na ordo y pa nan wordo deporta.
Los di esey, bao di maneho di minister Glenbert Croes, tine maneho di admision riba e mercado di labor pa prome biaha, y/of prolongacion.
Esey ta pone cu hopi biaha, por a ripara cu no tin coordinacion suficientemente optimal den e diestennan aki.
Esey ta pone cu e personanan, pa x permiso nan a aplica, pero nan a haya cu nan permiso a tarda pa wordo procesa, ora cu bin control cual ta haciendo severamente via Guarda nos Costa, ta haya cu aki aya personanan cu sin cu nan tin culpa, nan status no ta na ordo.
Den e casonan ey, entre otro fin di Augustus ultimo, corte a bisa Gobierno cu e persona envolvi, e no por yuda cu tabata tin tardansa. El a aplica na tempo, lunanan a pasa, pero e no a haya su permiso y e tin derecho riba dje.
Conforme maneho e lo a bin na remarca p’e. Esey a pasa den fin di siman, caminda cu tabata tin hopi conmosion.
Ta trata di un coach di deporte, cu a pidi for di cuminsamento di aña aplica pa un permiso. E gobierno anterior caba tabata tin un maneho cu nan a promulga na Maart 2017, specialmente pa coachnan di depore y deportistanan.
E condicionnan di e permiso ta bisa cu si un institucion di deporte na Aruba pidi pa tin un coach, nan lo por haya esaki. E persona aki no lo mester pasa e toets di labor. Nada mas e persona aki ta haya un permiso pa tres aña so y no mag di bin cu su famia.
Los di esey tin clubnan di deporte, manera di futbol, por haya te tres permiso pa deportistanan cu nan lo kier pa aparece den nan team.
Ta un gobernacion tin, signatura por cambia, pero un gobernacion ta un continuacion. Esey ta pone cu si tin un maneho promulga y pa x motibo tramitacion di permiso no a bay na e manera cu e mester a bay, e persona a hay’e cu el a aplica pa e permiso, e tin derecho riba e permiso a bahe di e maneho promulga y publica desde Maart 2017.
Ora cu e wordo deteni, den e caso aki door di Guarda nos Costa, ta bin un afweging cu si e persona aki, si e balansa pa deport’e y/of e balansa di dje personal pa por warda su permiso aki caba di wordo tramita, ta netamente loke corte ta haci y ta un caso cu gobierno a experencia.
Den e caso di dia 27 di Augustus, corte ta bisa cu den e balansa cu si deporta un persona cu no por yuda cu su aplicacion pa permiso no a wordo tramita na tempo y e balansa cu e tin pa ward’e, den e balansa eynan, corte a dicidi cu e persona ey no por ward’e.
Esey ta netamente loke a pasa den e fin di siman aki. A bay haci un analisis di kico a pasa cu e persona aki, kico ta e maneho cu a hereda, y a bin constata cu e persona no por yuda cu el a aplica varios luna caba di antemano pa e permiso aki.
Tabata tin un otro cos cu e no por a yuda cu door di e situacion na Venezuela, tin hopi dificultad, cual no ta un secreto, pa personanan haya cierto documentacionnan.
Sea apostiya etc. netamente e ora, su caso a tarda door cu cierto documentonan no por a wordo certifica di autoridadnan na Venezuela na tempo.
Esey no ta kita cu e persona aki lo a bin na remarca a base di e maneho promulga di 2017 caba, pasobra e maneho aki, ta uno cu ta bisa cu den casonan excepcional di maneho deporte, caminda cu gobierno anterior a introduci esaki pa coach y personanan cu lo kier participa den deporte te cu 3 permiso.
Esey ta loke a tuma luga. E minister ta lamenta cu ta wordo papia cu a core cambia maneho pa un caso individual.


text:
Nationale ombudsman t’ei tambe pa e habitantenan di Boneiru, Sint Eustatius òf Saba. Bo no ta bin kla serka gobièrnu, òf bo ta sinti ku no a trata bo korektamente? E ora ei bo por rekurí na nos.
Gobièrnunan na islanan BES
Na e islanan bo por haña bo ta trata ku diferente gobièrnu. Ku instansha di gobièrnu di reino manera Koninklijke Marechaussee, polis, Ministerio Públiko. Òf Asuntunan Sosial i Empleo, Belastingdienst òf Zorgverzekeringskantoor Hulanda Karibense. Banda di esaki tin instansha di gobièrnu lokal manera e (partinan di e) entidatnan públiko Boneiru, Sint Eustatius i Saba.
Boneiru, Sint Eustatius i Saba ta munisipionan singular di Hulanda. For di 2010 Nationale ombudsman ta trata keho tokante instansha di gobièrnu di reino na e islanan. I for di 2012 tambe keho tokante e instanshanan di gobièrnu lokal, ku tambe sa yama entidat públiko.
Keho tokante un instansha di gobièrnu
Gobièrnu mester pèrkurá pa ehekutá tur lei i regla na un bon manera. Esaki no ta logra tur ora. Algu por bai malu entre abo i gobièrnu. E ora ei bo por rekurí na Nationale ombudsman. Ayudo di Nationale ombudsman ta grátis. Ta trata di un keho tokante di un instansha di gobièrnu di reino? E ora ei promé bo mester entregá un keho serka e instansha ei. Si huntu no bini kla, bo por rekurí na nos. Un keho tokante un gobièrnu lokal bo por entregá direktamente serka nos.
Solushoná mésora òf investigashon
Bo a entregá un keho serka nos? E ora ei den tres siman bo ta tende kiko nos por hasi pa bo. Si un problema ta fásil pa solushoná, nos ta hasi esaki mésora. Den kaso di un keho mas kompliká nos ta hasi un investigashon ekstenso. Esaki ta tuma mas tempu, pero nos ta tene bo na altura di esaki. Despues di e investigashon bo ta lesa den un rapòrt kiko e opinion di Nationale ombudsman ta, i tambe si bo keho ta hustu i kiko gobièrnu por hasi pa mehorá su servisio.
Bo tin un keho? Laga nos sa
Huntu ku bo keho duna bo adrès, bo adrès di e-mail i bo number di telefòn. I deskribí den algun palabra di kua instansha ta trata i kiko e problema ta. Konta tambe kiko bo mes a hasi kaba pa solushoná e problema.
Entregá bo keho direktamente online via e formulario di keho digital
Òf manda un karta òf un formulario di keho riba papel yená pa:
Nationale ombudsman
Antwoordnummer 10870
2501 WB Den Haag
Nederland
Kontakto telefóniko
- Yama +31 70 356 35 63 - Nos ta alkansabel riba dia di trabou te 12.00 or (bo ora lokal).
- Skype - Bo ke traha un sita ku nos pa un kombersashon via Skype? Manda nos un e-mail ku bo nòmber di Skype i kiko bo ke papia di dje. E ora ei nos ta palabrá un ora.
- WhatsApp - pa esaki añadí +31 6 21462188 na e lista di kontakto di bo smartphone. E ora ei bo por manda nos un mensahe di Whatsapp.
> Facebook: Ombudsman Nashonal en hulandes karibe
Relato anual 2018
Relato anual di de Nationale ombudsman, Kinderombudsman i Veteranenombudsman 2018.
< Relato anual 2018


text:
A fayece inesperadamente yui, ruman, omo, primo y welo
Alvarest (Vale) Thiel
*19-02-1952 – +07-02-2019
Na nomber di su:
Mama: Eulogia Thiel- van der Biezen
Tata: +Egidio Thiel
Na nomber di su ruman nan:
+Simon Vrolijk y familia
Alida Thiel y familia
Mario Thiel
Angela Thiel-Geerman y Eddy Geerman
Margaretha Thiel y familia na hulanda
Mariano Thiel y familia
Nora Dirks Thiel y Juan Dirks
Omo y Tanta nan:
+Petra Croes y familia
+Julian van der Biezen y familia
Eulonora Tromp- van der Biezen y famlia
+Linda van der Biezen y familia
Adela van der Biezen
+Rosimbo van der Biezen y familia
+Teresita van der Biezen
+Luciana van der Biezen
+Juansito van der Biezen y familia
Maria van der Biezen -Geerman y familia
+Mario Webb y familia
+Martha van der Biezen
+Alejandro der Biezen y familia
+Donicio van der Biezen y familia
Benito van der Biezen y familia
Benedito van der Biezeny familia
+Victor van der Biezen y familia
Marcelo van der Biezen y familia
Juliana van der Biezen y familia na hulanda
Brigido van der Biezen y familia
+Luciano van der Biezen
Juan van der Biezen y familia
Florentin van der Biezen y familia na hulanda
Porfirio van der Biezen y familia
Y tur su sobrino y sobrina nan na Aruba y Hulanda, primo y prima nan na Aruba y Hulanda, su nieto y nietanan y tur su conocirnan como ex empleado di Las Esperanza, Astec, Consales y demas famia: Thiel, van der Biezen, Vrolijk, Wolff, Geerman, Peasch, Maduro, Dirks, Werleman, Croes, Tromp, Willems, Richardson, Nava, Webb, Koolman, Adamus, Lacle, Charles, Diaz, Henriquez, Kelly, Kwatz, Wernet, Wester, La Rosa, Donata, Strijfhachtig, Quandt, Kock, Harkelijn, Winterdaal y Rosina. Conocir di cas Ita y Matty Singh.
Nos ta pidi Disculpa si den nos dolor y tristeza nos por a lubida di menciona algun familiar.
Acto di condolencia lo tuma lugar: Dialuna 11 di Februari 2019 di 7or pa 9or di anochi na Aurora Funeral Home.
Acto di despedida lo tuma lugar: Dialuna 12 di Februari 2019 di 2or pa 4or di atardi na Capilla Santa Familia na Poschiquito y despues e defunto lo reposa na Santa Central na Sabana Basora. Despues di entiero nos no por recibi bishita di condolencia na cas.
Santo sacrificio di Misa lo tuma lugar ariba diahuebs anochi 14 di februari na Misa di Savaneta di 7or pa 8or, diasabra anochi 16 di februari na Misa di Savaneta di 7or pa 8or y e ultimo Santo Sacrificio lo ta diadomingo mainta na Capilla Santa Familia di 8or pa 9or y anochi ultimo rosario.


text:
Manera ta nan tradicion, Stellaris Casino a organisa nan “Tier Dance Gala Party” pa tur nan miho hungadonan. Diabierna anochi e “front line” di ERA di Corsou y D’Licious a pone tur hende baila y pasa un anochi inolvidabel. A prepara un repertorio cu cancionnan di antes y awo.
E “front line” di ERA tabata acompaña pa varios musico local bou encargo di e talentoso pianista Migi B, kende Boy Thode a scoge personalmente cu e tarea pa entrega e banda perfecto p’e anochi y Dwight Leoneta cu a dirigi e banda.
A baila cu D’Licious y ERA for di Corsou: Clientenan di Stellaris Casino a disfruta di “Tier Dance Gala Party”
Posted by 24ora on Sunday, August 4, 2019
Stellaris Casino henter aña ta organisa 4 evento pa su clientenan. E biaha aki a cambia e concepto mirando e demanda grandi cu tin di e hungadonan. E clientenan ta gusta con Stellaris Casino ta haci e eventonan pa nan 4 bes pa aña, asina Yazira Javois-Feliciana, Director of Marketing & Slot Performance di Aruba Marriott Resort & Stellaris Casino, a splica.
Cada team player platinum, gold y silver ta haya nan mes un dinner gala party 4 bes pa aña. Debi cu e demanda a sigui, pasobra e clientenan di cada grupo a bira mas grandi, Stellaris Casino a dicidi di purba algo diferente.
E casino semper ta explora diversidad pa clientenan y keda ofrece nan e miho y a logra esaki. “Nos a crea un evento grandisimo pa nos clientenan y a haci esaki den un solo anochi cu ta e Tier Dance Party. E clientenan a ricibi caba 3 anochi di dinner, nan a bini bek hunto pa asina celebra un solo anochi cu D’Licious y ERA”.
Na momento cu a presenta e concepto nobo aki na cliente, pa Stellaris Casino e opinion di clientenan ta hopi importante, a purba di complace tur. Esey ta un di e motibonan pakico tabatin e evento aki. E comentarionan ricibi di nan na momento a presenta esaki, tabata masha positivo. Na momento cu a presenta e invitacion cu e bandanan scogi, e reaccion tabata enorme. Hopi hende a pidi pa tabata na e fiesta aki, pero esaki tabata dedica solamente p’e team players platinum, gold y silver.
Stellaris Casino ta e cas di Bacardi y a adopta e concepto di e bebida preferi Mojito. Ora cu yega Stellaris Casino bo ta haya tur sabor di Mojito completamente gratis como e bebida preferi. Segun Yazira Javois-Feliciana, ora cu tin e evento di bingo tin tur tipo di Mojito cu por scoge di dje. Como Stellaris Casino ta sinti cu nan ta e cas di Mojito, nan no por a laga afo e Mojito for di e celebracion. “Nos clientenan ta stima Bacardi, nan ta stima e Mojito y nos tin tur tipo di sabor cu bo por imagina. Nos ta ofrece bo y p’esey henter e anochi aki apart di e open premium bar, tabatin un bar specialmente di Bacardi y Mojito di tur tipo di sabor”, asina e gerente di mercadeo di e casino a termina bisando.
Aruba Marriott Resort & Stellaris Casino a habri na aña 1995 y ta e casino mas grandi riba nos isla. E ta conta cu mas di 160 empleado, cu ta maneha 24 wega di mesa y mas di 400 slot machines. E weganan mas popular riba mesa ta Craps, Black Jack, Three Card Poker y Roulette, mientras cu e mashinnan mas uza ta esunnan di e sistema 3D y e “Mystery Progressive Jackpots”. Stellaris Casino tin Bingo tur diahuebs, diasabra y diadomingo pa 12:00pm, cu 5 Progressivo inclui completamente gratis. E casino ta habri 24 ora pa dia pa weganan di mashin mientras cu weganan di mesa ta cuminsa pa 2:00pm te cu 4:00am.


text:
Minister Camelia – Römer a habri siman ku un reunion ku secretarionan general di ministerio di GMN i di ministerio di finansas, hunta di direktiva di Sehos, direktiva di HNO Transitie & Exploitatie Maatschappij, direktiva di HNO Vastgoedmaatschappij, e di tim di transishon i gerensha di SVB i MRT-team.
E reunion aki ta pa a yega na palabrashonnan konkretu kon segurá e kuido hospitalario di Sehos, disposishon i suministro di remedi, uso di aparatonan i sufisiente spesialista i trahado. Mayan e diferente institutonan ta sinta pa traha na un plan faktibel pa presenta na minister.


text:
E realidat amargo ku míles di habitante ta enfrentá tur santu dia ta e gran kantidat di huma ku ta venená e aire i laga un sustansia bèrdè atras. Sigun rapòrt di CBS (2011) di kada 5 habitante di Wishi/Marchena 4 ke bai biba den otro bario pa motibu di e aire sushi. Ta gran kantidat di un meskla venenoso ta keda plamá tur dia riba e barionan. E kantidat di dióksido di suafel ku a midi so kaba ta hasi hopi daño na salú, por ehèmpel ta kousa kanser na pulmon i iritashon di wowo (mira e gráfiko pa tuma nota kuantu dióksido di suafel tin den aire). Sigun e rapòrt di Ecorys-NEI (2005) e situashon ta inhumano i ta nifiká trapamentu di derechinan humano, ku konsekuensia ku tur aña míles di hende tin ku buska kuido pa nan salú i sigur 18 hende ta muri mas trempan.
Último añanan abitantenan ta informá SMOC ku regularidat tokante e sustansia bèrdè ku ta pega riba nan propiedat (mira potrèt mas abou). Un par di dia pasá e korant Vigilante a pone imágennan ku nan a filma riba Facebook. E imágennan ta papia palabra kla!
Investigashon ku TNO a hasi na 2015 a indiká ku e sustansia bèrdè ta pata- pata di vanadium(pentaoxide). Un investigashon publiká den Journal of Exposure Science and Environmental Epidemiology (Yuan e.a.) a mustra ku e vanadium ei ta resultá den pulmon di hende tambe. Serka hende ku ta biba bou di huma di un refineria a haña vanadium den nan urina . No tin motibu pa esei ta otro na Kòrsou, loke ta hopi serio pasobra vanadiunpentaoxide ta kousa kanser di pulmon.
Na Kòrsou, e stòf fini ku a midi na Beth Chaim den forma di TSP (total suspended matter’) ta kontené vanadiumpentaoxide. GGD Amsterdam a midi TSP último añanan na Kòrsou, i den nan reportahe bo ta mira ku klaramente tin mas TSP den aire (mira gráfiko mas abou, na man drechi). Luna pasá a kibra tur rèkert, ku 10 bia mas tantu TSP, algu ku nunka ainda SMOC no a mira (mira gráfiko mas abou, na man robes). Stòf fini riba su mes kaba ta kousa kanser, hasta ora e kantidat di stòf ta poko.
Ya ta hopi tempu ku tin trapamentu di derechinan humano ku un sushamentu di medio ambiente sin presedente. SMOC ta puntra su mes ta ki importansia e temanan ei ta bai haña den elekshon binidero. Lo tin un debate na radio òf televishon? Òf lo sigui gaña e pueblo ku promesanan falsu, ku Gobièrnu ta bai pèrkurá pa aire limpi pa nos abitantenan? Kua di nos futuro parlamentarionan i gobernantenan lo tin e kurashi pa di berdat- berdat koregí e situashon?


text:
Mesa periodiko
E Mesa periódiko ta un tabèl di elementonan kimiko. Aunke tin prekursornan di e tabèl aki, su invenshon ta generalmente akreditá na e kímiko ruso Dmitri Mendeleev na 1869, ku a krea e tabèl pa ilustra e tendensianan rekuriendo den e propiedatnan di elementonan. E diseño di e tabél a wòrdu kambiá varios biaha, anto modèlnan teorétiko nobo a wòrdu trahá pa splika komportashon kímiko. E mesa periódiko aworaki ta esun mas husá den e disiplina akadémiko di kímika, provadiendo un frame pa klasifika, sistematisa i kompara tur e diferente formanan di gedrag kimiko. E tabel ta haña hopi uso den kemestria, fisiko, biologia anto ingeniero, espesialmente ingeniero kimiko. E tabel standart di awendia tin 118 elemento.


text:
- Servisionan
- Krédito
- Kiko ta Mikrokrédito
- Pa ken Mikrokrédito ta
- Hasi petishon di Mikrokrédito
- Kon un aplikashon di fiansa mikro ta bai?
- Interes i gastu
- Kalkulá bo gastunan mensual
- Preguntanan frekuentemente hasí
- Coachnan
- Medionan
- Tokante di Qredits
- Kontakto
- Preguntanan frekuentemente hasí
- Kon mi ta yega na remarke pa haña un krédito?
- Mi bv òf sosiedat limitá tambe por apliká pa krédito serka Qredits?
- Un garantia ta nesesario pa por haña un fiansa?
- Qredits ta tuma krédito komersial eksistente tambe ofer?
- Kua sektor ta ekskluí di petishon di krédito?
- Mi tin mester di mas ku $ 50.000. Mi por bai Qredits e ora ei?
- Ta neseario pa tin un plan di negoshi pa apliká pa un krédito inisial?
- Kon largu e lapso máksimo di un fiansa ta?
- Kua formanan legal ta bini na remarke serka Qredits pa un krédito empresarial?
- Kon ta stipulá e término di amortisashon di mi fiansa?
- Mi ta aktivo den eksterior. Mi empresa ta bini tòg na remarke pa un fiansa?
- E pago mensual di interes i/òf amortisashon a faya, kiko awor?
- Kon Qredits ta atendé ku saneamentu di debe (WSNP) i baimentu fayit?
- Mi por paga mi krédito di starter òf krédito komersial di forma antisipá sin but?
- Mi por hasi petishon di un krédito serka Qredits den forma di un kuenta koriente?
- Mi por paga amortisashon di un fiansa tambe denter di un aña?
- Kon lihé mi por disponé di e fiansa?
- Mi ta bin na remarke pa un fiansa serka Qredits sin propio aporte (kapital i/òf bien)?
- Mi empresa ta eksistí kaba algun aña, mi por haña sinembargo un krédito serka Qredits?
- Qredits ta pidi un bòrg?
- Kon Qredits ta atendé ku un finansiamentu kombiná?
- Semper bo ta haña un guiadó ora bo sera un krédito serka Qredits?
- Ta nesesario pa aportá propio kapital?
- Dikon Qredits ta ofresé coaching i guia na empresario?
- Ki ora mi por haña un coach di Qredits?
- Mi por haña un coach tambe ora mi no a haña un Mikrokrédito serka Qredits?
- Ku kiko un coach di Qredits por yuda mi?
- Ken e coachnan di Qredits ta?
- Kon un trayekto di coaching ta?
- Na unda mi por entrega un keho tokante mi trayekto di coaching?
- Kua kondishonnan ta aplikabel?
- Ta posibel pa tene un entrevista di sera konosí adelantá ku un coach di Qredits?
- Mi por prolongá mi trayekto di coaching?
- Mi no a risibí un kontesta riba mi pregunta. Kiko awor?
- Pakiko e shablon di plan di negoshi ta sirbi?
- Kiko e kurso e-learning Skirbi Plan di Negoshi ta?
- Ku kua spesifikashonnan tékniko mi kòmpiuter tin ku kumpli pa mi por sigui un kurso e-learning?
- Kua software òf programa ta nesesario pa por traha ku e kurso e-learning?
- Mi por ehekutá e kurso e-learning sin konekshon di internèt?
- Mi por traha e kurso e-learning riba diferente kòmpiuter òf ta solamente riba e mes kòmpiuter?
- Kon largu mi por hasi uso di e kurso e-learning?
- Mi por prolongá e fecha di balides di e kurso e-learning?
- E datonan ku mi hinka den e programa durante e kurso e-learning ta protehá?
- Kon Qredits ta atendé ku e privasidat di mi datonan ku a hinka den e programa?
- Kuantu tempu di trabou mi tin ku e kurso e-learning akí?
- Mi tin ku ehekutá e kurso e-learning kompleto den 1 solo seshon?
- E sekuensia di e módulonan e-learning ta fiho?
- Unda mi por entregá keho kontra e kurso e-learning?
- Despues di e kurso e-learning mi ta disponé di mi propio plan di negoshi total?
- Kon mi ta saka mi plan di negoshi for di e kurso e-learning?
- Bo ta traha un plan finansiero tambe huntu ku e plan di negoshi?
- Mi mester a ehekutá e kurso e-learning kompletu promé ku mi por tin un plan di negoshi?
- Mi por aserká kualke banko pa un krédito ku e plan di negoshi akí?
- Kon mi ta yega na un account?
- Ki ora ami ta bin na remarke pa coaching personal?
- Mi a lubidá mi yabi di entrada. Kiko awor?
- Systeem


text: Dilanti di Caribbean Palm Village diamars mainta a sucede un accidente ora cu un yaris a lora na su man robes y dal riba un toyota rav4 hybrid di Polis bayendo zuid. Esaki ta na momento cu Polisnan tabata den practica di e tsunami warning pa full Aruba unda Polis tambe a participa na esaki riba caya. E polis cu luz cendi y posibel sirena tabata bayendo zuid, posibelmente e chauffeur di e yaris no a paga bon tino y lora dal riba e auto di Polis. Hefe di Noord tambe a presenta na e sitio pa ta na altura di e sucedido. Ambulance a presenta pa asina atende cu e dama levemente herida cu tabata den e yaris.


text:
IJkwezen (metrologia): Kòntròl di instrumentonan di midishon
Sea ta trata di meternan di kilowattora, meter di awa, pòmp di gasolin òf balansanan: instrumentonan pa midi eksakto ta importante pa konsumidónan i kompanianan. Pa e motibu ei ta obligatorio den komersio, pa usa instrumentonan pa midi kalibrá i unidatnan di midishon legalmente establesé.
Hulanda ta reglá e maneho i e legislashon. Kalibrashon i rekalibrashon i mantenshon di supervishon ta responsabilidat di Hulanda Karibense.
Un doño di outo ku ta yena 50 liter di gasolin, mester por konfia ku e ta haña e kantidat ei di bèrdat tambe. I un hende ku ta pisa fruta den un supermerkado, mester por konfia ku e peso indiká ta kuadra presisamente.
Pa e motibu ei ta obligatorio den komersio pa usa instrumentonan pa midi kalibrá i pa ekspresá e resultado di e midishon den unidatnan di midishon legal. E último aki ta nifiká por ehèmpel ku bo no por ofresé un òns di produktonan di karni, pero 100 gram. Por sierto e kilogram ta e unidat legal di midishon.
E reglanan aki ta stipulá den entre otro e lei di Kalibrashon BES 2014, e Regulashon di kalibrashon BES i e Desishon riba Unidatnan di Midi 2006. E metanan mas importante di e Lei di kalibrashon BES 2014 ta:
- Protekshon di konsumidónan;
- Oumentá e konfiansa den instrumentonan pa midi;
- Pone kondishonnan pa komersio honesto;
- Sòru pa seguridat legal.
E Lei di kalibrashon BES ta kontené preskripshonnan pa instrumentonan pa midi ku ta wòrdu usá den komersio. Pensa riba e eksigensianan ku kua un instrumento mester kumpli òf e sirkunstansianan bou di kua e por wòrdu usá. E instrumentonan pa midi aki ta wòrdu kontrolá i di chèk a base di e eksigensianan legal. Dor di e asina yamá kalibrashon i rekalibrashon e gobièrnu ta pèrkurá pa aparatonan inadekuá no drenta den komersio i ku e instrumentonan ku mester usa, ta midi korekto.
Tambe e gobièrnu ta kontrolá si ta kumpli korektamente ku e preskripshonnan. Mantenshon di e reglanan ta promové e protekshon di e konsumidó i ta prevení froude i kompetensha deshonesto den komersio. Pa esaki e gobièrnu lokal ta traha huntu ku e Ministerio hulandes di Asuntunan Ekonómiko. Bo ta haña e Ofisina di kalibrashon na Boneiru serka e departamento di Mantenshon Ruimte & Ontwikkeling (Espasio i Desaroyo) di e Entidat Públiko Boneiru i na Sint Eustatius i Saba serka e departamentonan ekonómiko.
Bo ta bai kumpra un balansa nobo òf un otro instrumento pa midi? Tuma kontakto ku e Ofisina di kalibrashon. E Ofisina di kalibrashon ta yudabo tuma bo desishon.
Paga tinu! Bo no por usa bo balansa òf otro instrumento pa midi nobo, promé ku e Ofisina di kalibrashon a kalibrá e instrumento pa midi. Pues yama e Ofisina di kalibrashon pa hasi un sita. E ora ei un hende di Ofisina di kalibrashon lo pasa serka bo pa kalibrá e instrumento pa midi. Despues bo por usa e instrumento pa midi.
Bo a laga drecha bo balansa? E ora ei tambe yama e Ofisina di kalibrashon promé. E Ofisina di kalibrashon mester kalibrá bo balansa di nobo atrobe. Esei ta konta tambe pa otro instrumentonan pa midi.


text:
Diamars ultimo a tuma luga entrega oficial di e Rapport Anual pa aña 2018 na Minister di Turismo, Danguillaume Oduber, cual a wordo haci door di Presidente di Hunta di Supervision di A.T.A., Cisco Quant, conhuntamente cu demas miembro di e hunta, y CEO y otro miembro di gerencia di A.T.A. Ademas tabata presente representantenan di Ernst & Young, e compania cu a conduci e auditoria independiente di A.T.A. pa 2018.
Conforme ley, tin dos momento clave pa Oficina di Turismo. E prome ta ora di haci entrega di e presupuesto pa e aña siguiente y e di dos momento ta ora di entrega e Rapport Anual cu e resultadonan di e aña anterior. E Rapport Anual ta consisti di un rapport general, financiero, y un parti unda ta elabora riba e trabao di e Hunta di Supervision. Den e parti general di e rapport ta inclui un compilacion di e logronan di e diferente departamentonan den A.T.A., cual ta e departamento di Mercadeo, Strategia Investigacion (‘research’) y Planificacion, Destination Services, Recurso Humano, y e departamento encarga cu e aspecto financiero y maneho di facilidad di A.T.A.
Prome cu minister aproba e rapport, esaki lo wordo manda pa Parlamento di Aruba ‘ter inzage’ pa 10 dia di trabao. Parlamento ta ricibi esaki, cual conforme ley ta e siguiente paso den e proceso di aprobacion, djey pa Minister di Turismo por duna su aprobacion formal pa cu e Rapport Anual di A.T.A., e edicion di 2018 pa ta exacto.
Esaki ta e di ocho Rapport Anual di A.T.A. cu a wordo completa y cu ta carga un ‘goedkeurende verklaring’ di un compania di accounting independiente, esta Ernst & Young. Pa A.T.A. e ta un ehercicio extenso y di suma importancia y un parti integral di e maneho cu ta cana man den man cu ley stipula pa A.T.A. como tambe codigo di ‘Good Corporate Governance’ stipula pa A.T.A.
Fondonan
E entrada primordial di A.T.A. ta e asina yama ‘Tourism Levy’.
Ademas, A.T.A. ta ricibi fondonan adicional di e asina yama ‘Travel Promotion Levy’ for di september 2012 cual ta wordo maneha directamente door di A.T.A., kende ta haci esaki den colaboracion estrecho cu IATA (International Air Transport Association). Esaki ta cubri e gastonan cu ta wordo haci pa promove Aruba internacionalmente como tambe pa cu desaroyo di nos producto turistico.
Resultado di aña 2018
Pa loke ta trata aña 2018, Aruba su turismo en general a cera cu un crecemento di 1.1%. Esaki ta inclui e mercado di Venezuela, un mercado fragil -y cu sigur a trece su retonan. Nos mercado principal, esta e mercado Nort America a cera cu un crecemento di 6.7%. Esaki ta e resultado di esfuersonan adicional/ahuste strategico cu a wordo haci durante e aña pa cu mercadeo den entre otro e mercado Mericano.
Conforme resultadonan reporta pa AHATA, e RevPAR a aumenta cu 10.3% pa cu 2018. Segun resultadonan publica pa Banco Central pa 2019, e asina yama ‘Tourism Credits’ pa aña 2018 a conoce un aumento di 8.2% compara cu e mesun temporada na 2017. Ta importante pa menciona cu Banco Central di Aruba den su presentacion nobo di ‘Balance of Payments’ (2018) a reclasifica algun terminologia, cual loke tabata wordo yama ‘Tourism Receipts’ awo ta yama ‘Tourism Credits’. (Fuente: Banco Central di Aruba)


text:
MEXICO—- Mas di un decena di gobierno latinoamericano a pidi president venezolano Nicolas Maduro pa convoca eleccion pa resolve e crisis den e pais petrolero, unda protestanan a laga te awor casi 10 morto y decenas di heridos y detenidos.
Jorge Rodrigues (foto) cu a duna di conoce di ta e hefe di la Delegacion di Gobierno den e conversacionnan cu oposicion durante reunionnan secreto pa yega na dialogo, a anuncia ayera cu el a papia cu e ex presidentnan compañante y cu dirigentenan di oposicion (cu el a prefera di no nombra) pa sigui conversa yega na dialogo cu “Mesa de la Unidad Democrática” (MUD).
El a asegura cu oposicion venezolano semper ta busca na genera hechonan violento durante nan movilizacionnan “y no ta respeta e rutas cu anteriormente a keda estableci”.
Mientras tanto, Argentina, Brasil, Chile, Colombia, Costa Rica, Guatemala, Honduras, Mexico, Paraguay, Peru y Uruguay a firmaron un comunicado para lamenta esnan fayeci den e oleada di marchanan antigubernamental cu a sacudi e nacion caribenjo, golpea pa un grave crisis economico y social.
“Nos ta pidi gobierno di Republica Bolivariana di Venezuela pa rapidamente defini fechanan pa cumplimento cu e cronograma electoral cu ta permit un solucion pronto di e crisis grave cu Venezuela ta biba aden y cu ta preocupa e region” segun e comunicado difundi pa varios canciyer latinoamericano…
E paisnan a pidi gobierno y tambe oposicion venezolano pa mantene paz awe ora cu e faccion di cada un sali riba caya den un ambiente di tension halto despues di lunanan di escases grandi di cuminda y remedi, un inflacion descontrola y un violencia politico creciente.
“Nos ta haci un yamada riba gobierno di Venezuela pa garantiza derecho di manifestacion pacifico, manera constitucion ta consagra (…) . Ademas nos ta haci un yamada pa oposicion eherce cu responsabilidad su derecho “, e comunicado a agrega.
Oposicion ta acusa Maduro di ta “un dictador” cu ta controla tribunalnan y cu a usurpa poder di legislativo pa impone un agenda socialista cu ta hibando e pais cu reservanan mas grandi di petroleo crudo na mundo den ruina.
Maduro, kende su popularidad a cay masha hopi desde cu el a asumi poder na 2014a adverti cu su adverdsarionan ta “traidornan” cu ta busca un intervencion military stranhero y e ta culpa Merca di ta promove e recesion profundo cu “un guera economico” contra su revolucion bolivariana autoproclama.
Aunki e presion internacional ta crece, e successor di e fayecido Hugo Chavez ainda ta conta cu apoyo di varios aliado den Caribe, ademas di Cuba, Ecuador y Bolivia cu ta opone sancion di Organizacion di Estadonan Americano (OEA)Enrique Andres Pretell na San Jose; Reporte adicional di Malena Castaldo na Montevideo y Otaloa na Buenos Aires , edita pa Rodrigo Charme.


text:
WILLEMSTAD—“Fin di un asuntu ta mihó ku su inisio. Kara na laria i kurason kontentu. Tur fanátiko di Centro Dominguitu por keda trankil. ‘Acha’ no ta bai niun kaminda. Na FFK e tin kontrakt di 2 aña ku a kaba di alargá. Kier men nos no tin nada pa firma i ningun formulario pa yena.
‘Un tata por tin 20 yu, pero e no ta lubidá niun su nòmber’. Tur kos ta bai outomátikamente, paso ta di kas e ta. E pic aki ta saká djasabra último, den oranan di anochi, na Miles Jazz Cafe.
Nos a hiba un bon kombersashon ku Vesta si. E organisashonnan ta sigui mantené e bon laso ku otro. Mi ta spera ku esakinan por ta palabra kla i lo kita tur duda”, tabata deklarashon di Roderick ‘Vader’ Volk, presidente di e ekipo di Centro Dominguitu.
Un ke otro durante di un kombersashon ku Deporte Vigilante ayera den oranan di dia, relashoná ku e futuro di e futbolista Ashar ‘Acha’ Bernardus.
Tur esaki despues ku siman pasá Bernardus a firma algu ku Vesta, unda Deporte Vigilante a kompartí ku bo komo fiel lektor, pero miéntras tantu a kambia di desishon i tòg lo keda kas, komo parti di ‘E Famia’.
Tabata djabièrnè último ku dirigente di e dos ekiponan a reuní, ku e futbolista aki, komo tópiko. Miéntras tantu e futbolista a keda pa e mes tambe kòmbersá ku Centro Dominguitu, riba su deseo, pa e kambio.
Pero finalmente e desishon final, ta konosí.


text:
Recientemente e Comision Nacional pa implementacion di e ruta pa logra desaroyo sostenible, formula den e 17 obhetivonan di Nacionnan Uni, a cuminsa sali den publicidad pa comunidad cera conoci cu nan trabao. Un bon decision pasobra lo mester di cooperacion amplio y practicamente den tur sector di comunidad. Parti importante pa divulga conocemento di e trabao aki ta a traves di prensa.
Di nos banda lo duna semper tur cooperacion, pa motibonan obvio. Pero como prensa nos trabao ta bay mas leu. Den e mundo aki ningun trabao ta perfecto y den e caso aki por imagina cu e trabao no lo cana di un manera ideal. Ta trabao di prensa pa señala esaki, no pa critica so, sino pa fungi como un estimulo pa logra e cooperacion necesario. Tumando nos trabao na serio, den pasado reciente caba Bon Dia Aruba a publica un serie di comentario den e Editorial aki di e metanan mas importante di e 17 proponi. Na su debido tiempo lo nos considera renoba e aporte aki, pa e discusion cu mester tuma lugar den comunidad, pa por logra un debate mas al caso posible.
Ta grato tambe cu otro instancia manera Algemene Rekenkamer ta dedicando atencion na e asunto aki, y a publica un rapport cu varios punto critico pa loke ta e proceso mes cu mester bay tuma lugar. Nos ta kere cu aki nan a toca un punto importante pasobra si e proceso mes no ta bon organisa, e resultadonan lo ta menos tambe. Un di e puntonan importante cu ta concerni gobernacion mes, ta e necesidad di por conta cu bon cooperacion di e entidadnan gubernamental mes. Esaki ta parce algo masha logico, pero den practica e no ta. Pakico no? Pasobra nunca nos gobernacion tabata orienta explicitamente riba su tarea informativo. Pa hopi aña, y den cierto caso te awe, ta reina e pensamento cu informacion na publico no tin prioridad. Es mas, si nos mira e reaccion ora nos como prensa ta busca informacion, mesora tur hende ta bira nervioso y ta cuminsa bisa cu “nos no ta autorisa pa duna nada; bay papia na despacho di e ministro.’
Awor, bon, nos ta comprende cu tradicionalmente ta reina un cierto temor, o mehor dicho teror, pa prensa y publico haya sa cualkier detaye di den gobernacion cu e mandatario di turno ta considera ‘secreto di estado’. Esaki no solamente ta dificulta trabao di prensa, pero a lo largo ta haci cu den hopi departamento no ta existi un cultura di duna informacion na publico di propio iniciativa, cu consecuencia cu no tin un plan permanente di produccion di dato y estadistica.
Ora mester haci un trabao extraordinario, manera den e caso di un comision cu ta implementa e plan di e 17 metanan ‘SDG’ lo topa cu hopi ‘blank spots’ den e informacion rekeri pa por sigui traha. Di otro banda, si e departamentonan concerni cuminsa traha pa cumpli cu e necesidad aki, nan por haci esaki bira algo permanente, di manera cu den e añanan siguiente e informacion, ademas actualisa, ta keda disponible. Asina ta haci un aporte tambe na mehoracion di informacion structuralmente disponible, loke ta mehora e condicionnan pa maneho di e departamento concerni bira mas efectivo. Ta di spera anto cu e vision aki riba mehoracion di dato disponible por stimula e departamentonan pa no haci algo solamente pa cumpli o complace otro, sino pa mehora trabao propio.
Otro punto cu ta bin dilanti rapidamente ta e establecimento di prioridad. Aki nos pensamento ta bay inmediatamente den direccion di nos recursonan natural cu ta hunga un papel clave den e posibilidadnan pa desaroyo sano y sostenible den futuro. Primordial ta aki e strategia pa cu uso di e terenonan disponible pa e diferente necesidadnan cu tin. Formulacion di un Plan di Ordenamento Teritorial (Ruimtelijk Ontwikkelings Plan; ROP) ta necesario, pero no ta algo cu por dicidi prome cu pasa den e ehercicio di e analisis di desaroyo sostenible aki, sino mas bien na final di esaki. Nos tin miedo cu den e implementacion di e analisis ta traha net pa robes, den e sentido cu pa un gran parti di e area disponible ya decisionnan clave a tuma lugar, no discuti cu comunidad ni cu otro interesadonan, manera e organisacionnan cu ta trahando riba e tereno di desaroyo teritorial. Ta keda preocupa nos cu, a pesar cu ta obvio cu no por keda permiti mineria abierto, na superficie, cu ta daña nos paisahe pa semper, cu tanto nos tin mester pa nos ‘core business’ cu ta turismo, te ainda no ta existi claridad con ta bay cambia di cobamento di santo y piedra, pa importacion di e materialnan necesario pa construccion.
Tin hopi mas di e tipo di decision strategico cu mester tuma, ora ta papia di desaroyo sostenibel, y nos tin asina hopi cos cu no ta sostenible, manera un refineria tambe, cu ‘cueste lo que cueste’ ta tene e speransa bibo cu algun dia nos ta bay continua cu e tipo di industria dañino aki.Desaroyo sostenible ta hustamente cu no ta mira solamente e ganashi a corto plazo, sino mas bien e beneficionan a largo plazo. Lamentablemente, no tur hende ta comparti e pensamento aki.


text:
ORANJESTAD – Relaciona cu e anuncio di gobierno cu lo amplia e canasta basico, lider di fraccion di POR den parlamento, Marisol Lopez-Tromp a indica cu pueblo ta ansioso pa wak cu prijsnan di cierto productonan lo keda pagabel pa nan cartera y cu por cumpra productonan na un prijs rasonabel.
Un keho cu ta bin dilanti riba e punto aki ta cu ainda no tin e control debido riba cierto supermercadonan manera cu pueblo lo desea unda cu ta mira diferencianan grandi den prijs riba cierto productonan. Fraccion di POR ta kere cu ta importante pa tin un debido control riba esaki, apart di anuncia cu a amplia e canasta basico cu cierto productonan cu ta importante y indispensabel pa nos famianan na Aruba.
Lopez-Tromp a indica cu e control aki, segun tin entendi ta tuma luga, pero lo ta bon pa ampli’e y tin suficiente personal pa por haci e trabou na un forma cu e por tin efecto. Di otro banda, el a bisa cu ta keda tambe na e consumidor pa dicidi libremente unda e ta haci su compras.